
Preasfintitul Párinte 
+ AMBROZIE 
Episcopul Giurgiului 


Guvánt înainte 


A primit cu bucurie inițiativa părintelui profesor Dima Adrian, secretarul Protoieriei Hotarele 
si paroh al Parohiei Dobreni de a redacta o monografie despre satul natal si despre biserica in 
care preacucernicia sa, alături de părintele său, vrednicul preot Tănase Dima, slujesc de aproape o jumătate 
de secol. După o trudă deosebită, lucrarea vede lumina tiparului, infätisänd încă o pagină a istoriei Bisericii 
noastre strămoșești si alăturându-se astfel seriei de monografii ale celor mai reprezentative locașuri ale 
Episcopiei Giurgiului. 

Istoria bisericii „Adormirea Maicii Domnului” din Dobreni este strâns legată de istoria formării și 
stabilirii satului pe actuala vatră, evenimente legate de domnia scurtă și tumultoasă a voievodului Constantin 
Șerban (1654 — 1658, 1660). Deși atestată încă din secolul al XVI-lea, într-un document pe care voievodul 
Alexandru al 11-162 (1574 — 1578) îl redactează chiar la Dobreni, localitatea își va cunoaște adevărata 
strălucire începând abia cu Constantin Șerban. Ulterior, moșia și satul vor trece în stăpânirea Sfântului 
Domnitor Constantin Brâncoveanu, apoi în cea a lui Grigore al IV-lea Ghica. Evenimentele de la sfârșitul 
secolului al XIX-lea și începutul secolului XX vor găsi localitatea Dobreni în plină efervescenţă. În anul 
1888, din cauza aplicării defectuoase a Legii Agrare din 1864, țăranii din întreaga tara se răscoală, cerând 
limitarea drepturilor arendașilor si re-analizarea obligațiilor pe care le aveau fata de autorități si fata de 
marile familii boierești. Locuitorii din Dobreni au participat activ la răscoală, 16 dintre ei fiind arestați. 
Totuși, revolta lor va duce la împroprietărirea a 111 familii din localitate, astfel că în 1907, aici nu a mai fost 
nevoie de intervenția armatei pentru a opri răscoala. 

La toate aceste evenimente, biserica „Adormirea Maicii Domnului”, ctitoria lui Constantin Șerban, 
va fi martoră, preoții slujitori implicându-se activ în viaţa comunităţii. Tocmai de aceea, părintele Adrian 
Dima acordă o atenţie deosebită sfântului locaș, descriind minuțios atât arhitectura, cât si fresca restaurată, 
ce împodobește pronaosul. Reprezentarea celor șapte sinoade ecumenice arată o trăsătură aparte a acestei 


biserici, ea fiind, alături de biserica "Sf. Ier. Nicolae” din localitatea Florești Stoienesti, singurele locașuri de 
închinare din Episcopia Giurgiului ce înfățișează aceste scene. 

Sunt demne de menționat și biografiile personalităților ce și-au legat numele de localitatea Dobreni, 
precum poetul creștin și martir Vasile Militaru, fiu al satului, sau doctorul Daniel Danielopolu, dar și 
prezentările fostelor locuințe boierești, ce fac dovada importanței deosebite pe care localitatea a avut-o 
de-a lungul istoriei. Nu în ultimul rând, episodul botezului țiganilor spoitori, în 1895, de către mitropolitul 
primat Ghenadie Petrescu și de episcopul Argeșului, Gherasim Timuș, reprezintă o pagină inedită de istorie 
locală. 

Scrisă într-un stil accesibil, în care analiza istorică este dublată de aprecierile autorului, el însuși fiu 
al satului, lucrarea reprezintă încă un pas important în cunoașterea acestei zone și a importanței pe care a 
avut-o de-a lungul timpului. 

Binecuvântăm osteneala părintelui profesor Adrian Dima si a celor ce au sprijinit apariția acestei 
monografii și avem încredințarea că exemplul lor va fi urmat, pentru ca viata Bisericii să-și demonstreze încă 
o dată actualitatea și forța transformatoare, duhovnicească. 


+ AMBROZIE 
Episcopul Giurgiului 


I. Dobrenii - cinci secole de istorie crestină 


I; 20 km Sud de Bucuresti, pe drumul ce leagă capitala ţării de vechea localitate Heresti, se află 
satul Dobreni, cel mai frumos sat, satul în care am copilărit și pe care astăzi, prin binecuvântarea 
lui Dumnezeu, îl păstoresc ca preot. Numele acestuia este de origine slavă și înseamnă cel bun, cel frumos, 
aratând frumuseţea acestor locuri dar și a locuitorilor, oameni harnici, gospodari, primitori și mereu bucuroși 
de oaspeţi. Credinţa în Dumnezeu, în unitatea de neam dar și dragostea pentru acest pământ i-a făcut să 
reziste vitregiilor vremurilor în care inamicul păgân de la Sud de Dunăre deseori pârjolera satele rominesti. 
Cei ce au vizitat satul Dobreni, unii lăsând importante însemnări, și-au dat seama că expresia mioritică pe-un 
picior de plai / pe-o gură de rai nu este o simplă metaforă, ci o realitate, o bogăţie pe care am moștenit-o de 
la moșii și strămoșii noștri. 

Diaconul Paul de Alep, un arab creștin, împreună cu Patriarhului Macarie al Ierusalimului, al cărui si 
secretar era, în călătoriile pe care le-au efectuat în Țările Române și Rusia, a vizitat în anul 1657 localitatea 
Dobreni și, încântat de palatul lui Constantin Șerban, de grădinile palatului ce semănau cu cele ale francilor, 
de biserica satului, dar și de moderna moară de pe malul Sabarului, a lăsat o frumoasă descriere, o mărturie 
peste veacuri.' În toamna anului 1853, în timpul Războiului Crimeii, Sir Patrick O’Brien (1823-1895), 
devenit mai târziu important om de afaceri și primar al orașului Dublin, a trecut prin sat și, impresionat, a 
consemnat în jurnalul său: „La Dobreni am întâlnit o brigadă de infanterie și un corp puternic de geniști 
și mineri, mărșăluind în aceeași direcţie ca și noi. Când schimbam caii la Dobreni, un grup de tinere fete, 
îmbrăcate cu cele mai bune haine, căci era sărbătoare, stătea în apropiere, privindu-i pe soldaţii în trecere. 
Unele dintre ele erau foarte frumoase; una în special, fară ciorapi și cu bietele piciorușe vinete din cauza 
frigului, era extrem de frumoasă. Zämbetul lor plăcut și reverentele suplimentare, când le-am spus bună 
seara, m-au făcut să uit pe groaznicii cazaci”?. 


1 Paul de Alep, „Călătoriile Patriarhului Macarie”, in Călători străini despre Ţările Române, vol. VI. 1, volum îngrijit de M. M. 
Alexandrescu-Bersca Bulagaru, Ed. Enciclopedică și Stiintificä, București, 1976, p. 230. 

2 Cf. Sir Patrick O'Brien, „Jurnalul unei sederi în Principatele Dunărene, în toamna și iarna anului 1853”, în Călători români în Țările 
Române, vol. VI (serie nouă), volum îngrijit de Daniela Busä, Editura Academiei Române, București 2010, pp. 79-103. 


Nicolae lorga, înainte de anul 1900, vizitând mai multe localităţi din zonă, scria: „satul Dobreni 
insirä case foarte bune și deosebit de îngrijite, cum se află numai în părţile Buzăului; acoperișurile cu stuf 
sunt frumos clădite și printre ele se află și câte unele din tablă. Cerdacele se razimă pe subtirateci stâlpi 
albaștri; pe prispă, în jurul ferestrelor și ușilor brâuri de aceeași culoare, care e și a mintenelor purtate de 
ţărani. Curțile sunt mari, bine imprejmuite, pe alocuri cu ostrete de lemn care pot sluji ca model; pătulele 
arată aceeași gospodărie aleasă. 

La porţi, la cârciumă, de-a lungul șoselei vezi săteni gatiti de duminică: bărbaţi foarte curati în hainele 
lor, femeile îmbrăcate cochet în rochii și polcute ca la mahala, în toate culorile bătătoare la ochi. Betivi nu 
se văd în acest sat, nici în cele apropiate. La capătul Dobrenilor se întinde hora: deocamdată bărbaţii singuri 
își destind picioarele tropăind și chiuind, sub ochii râvnitori ai fetelor gătite cu câte o floare roșie pusă de 
după urechi”. 

Localitatea Dobreni este o străveche așezare românească din Câmpia Română, Lunca Arges-Sabar, 
jud. Giurgiu, ce se află la graniţa cu judeţele Ilfov și Călărași, la o distanţă de 60 km Nord-Est de orașul 
Giurgiu, reşedinţa judeţului. În prezent, satul Dobreni formează împreună cu satele Värästi si Obedeni 
comuna Vărăști. În trecut, până în anul 1950, localiatea a avut statut de comună, comuna Dobreni-Câmpurelu, 
pe care o forma împreună cu satul Câmpurelu care astăzi aparţine de comuna Colibași. 

Așezat pe malul vestic al lacului Cocioc și pe malul stâng al râului Sabar, la câţiva kilometri de 
confluenţa râurilor Sabar si Argeș, străbătut de coordonatele geografice 44°23’ latitudine nordică si 26°25 
longitudine estică, satul Dobreni se învecinează cu următoarele localităţi: la Nord comuna Berceni, judeţul 
Ilfov, la o distanţă de 5 km, la Vest comuna Vidra, judeţul Ilfov la o distanță de 3 km, la Est comuna 
Frumusani, judeţul Cälärati la o distanţă de 8 km, în partea de Sud-Est satul Värästi, iar la Sud satul 
Câmpurelu, la o distanţă de 1 km. 

Încă din perioada medievală si până în anul 1950, Dobrenii a făcut parte din judeţul Ilfov‘, judeţ pe 
care îl întâlnim cu această denumire în arhivele statului din anul 17785. Mai târziu, în anul 1831, judeţul 


3 N. lorga, Cum era România până la 1900, vol. 1 - România Munteaná, Ed. Minerva, București, 1972, pp. 233-235. 

* În perioada medievală, din punct de vedere administrativ, Tara Românească era structurată în judeţe, Moldova în ţinuturi, iar 
Transilvania în districte, scaune și comitate. Împărţirea teritorială în judeţe este atestată documentar încă din anul 1392, când 
Voievodul Mircea cel Bătân, într-un hrisov, numește „ţinutul Valcei” judeţ. Judetele, până în anul 1864, au fost conduse de căpitani 
de judeţ, sau ispravnici. 

° Aurel Popescu, Nihita Adrian, Constantin Cosmin, Monografia Comunei Várásti, Editura Amanda, Bucuresti, 2009, p. 12. 


Ilfov apare împărţit în plase printre care si Plasa Sabar din care făcea parte localitatea Dobreni? si care, din 
anul 1964, se va numi plasa Vidra. În anul 1950, sub influenţa și după modelul sovietic, are loc o reorganizare 
a ţării prin desfiinţarea judeţelor și plaselor și împărţirea în regiuni și raioane, Dobrenii aparţinând Regiunii 
Bucuresti, Raionul Vidra, apoi Raionul Olteniţa. În anul 1967 s-a revenit la împărţirea în judeţe, Dobrenii 
aparţinând iarăși de judeţul Ilfov, iar în anul 1981 noua organizare duce la desfiinţarea judeţului Ilfov și la 
apariţia altor judeţe printre care și Giurgiu, din care va face parte și satul Dobreni. 

Satul este unul specific câmpiei, de tip adunat, ce are o suprafaţă de peste 2860 ha. Relieful localităţii 
este dispus în terase, astfel în partea de Nord și Nord-Est terenul se ridică treptat cu 4-6 m faţă de vatra 
satului, iar în partea de Sud și Sud-Vest coboară cu 5-6 m până la nivelul râului Sabar. Populaţia, potrivit 
recensământului din 2011, este de peste 2000 locuitori, în scădere fata de recensământul din 2002. Mai bine 
din jumătatea populaţiei este de etnie rromă și este așezată în trei zone distincte. Majoritatea caselor sunt cu 
un nivel și sunt construite din cărămidă, stil vagon, adică o deschidere strâmtă la stradă, cu trecere dintr-o 
cameră în alta și cu prispă pe 
lungime. În ultimii 20 de ani 
s-au construit și case mai 
impunătoare cu două nivele 
(parter și etaj), iar în cartierul 
rromilor spoitori au apărut 
case figänesti cu turnulețe. 
În contrast cu locuințele 
spoitorilor întâlnim in 
Linia a treia si Pe vale case 
sărăcăcioase, fără garduri 
împrejmuitoare, construite 


din pământ, alcătuite dintr-o 


Stänest ۵ 
singurä camerä si invelite cu Putea GIURGI 
. \ S/S Le s 
carton bitumat sau celofan. Lo 


6 Aurel Popescu, Nichita Adrian, Constantin Cosmin — Monografia Comunei Varasti, p 13. 


Reteaua hidrograficä a satului Dobreni este alcätuitä din räul Sabar si lacul Cocioc. Sabarul trece 
la o dintantá de 700-800 m de partea de Sud a satului si se varsă în raul Argeş, în dreptul localităţii 
Isvoarele. În trecut, albia Sabarului era mult mai aproape de sat, dar din cauza deselor inundaţii, în sec. 
XIX a fost deviat cursul între localităţile Vidra şi Obedeni. Vechea albie, numită Rästoaca sau Sabarul 
mic a devenit un loc mlăştinos unde se adună mai ales primăvara apele pluviale. Cociocul este un lac în 
partea de Est a satului, fiind în legătură cu lacul Mamina din Berceni, de la care primeşte apă printr-un 
stăvilar şi după mai multe cotituri se varsă în vechea albie a râului Sabar. În trecut, Cociocul era acoperit 
cu stuf ce era folosit de localnici la acoperişurile caselor”. În anul 1964 mare parte din lac a fost amenajat, 
devenind heleşteu pentru pescuitul sportiv, administrat mai întâi de Filiala „30 Decembrie”, apoi de 
Filiala , 

Toponimele şi hidronimele localităţii Dobreni reprezintă o particularitate specifică oricărei localități 
româneşti, fiind în strânsă legătură cu activităţile omeneşti, cu factorii care alcătuiesc mediul înconjurător şi 
cu evenimente istorice’. 


Cele mai importante toponime și hidronime locale sunt: 


— Castel: denumire dată de săteni ruinelor palatului lui Constantin Şerban; 


— Prinţesa: cartier locuit de localnicii care şi-au construit case pe locul curţii palatului lui 
Constantin Şerban; 


— Corlätescu: stradă in Dobreni ce duce spre localitatea Berceni, numele provenind de la mosierul 
Filip Corlătescu ce îşi avea reşedinţa la palatul nou de pe această stradă; 


- Linia mare: cea mai lungă stradă din localitate ce duce spre comuna Vidra. Astăzi se numeşte str. 


Vasile Militaru; 


7 George loan Lahovari, Marele Dictionar Geografic al României: alcătuit si prelucrat după dicționarele parțiale pe județe, vol. 2, 
Ed. Socecu, București,1900, p. 541. 


۶ Mihalache Micu Vasile, Studiu monografic, 1972, p.15. 
? Gheorghe Dragu, Geografie istorică — curs universitar, Ed. Universităţii „D. Cantemir”, Bucuresti, 1992. p. 25. 


— Cenusari: stradă in Dobreni care se mai numeşte şi Linia mică, unde au fost împroprietăriți 
locuitorii cătunului Odă; prin reforma agrară din 1864. Astăzi se numeşte str. Constantin Serban; 


— Spoitori: cartier din jumătatea estică a satului, locuit de etnicii rromi spoitori; 


— Tigánie: cartier locuit de rromii „tigani”, aflat lângă cimitirul satului; 


— Pe Vale: prelungire spre Nord a cartierului Prinfesa, pe partea de Est a Cociocului, unde locuiesc 


cei mai săraci rromi; 


- Linia a treia: stradă în spatele cartierului Spoitori unde locuiesc cei mai săraci spoitori. Se mai 


numește și La indieni, 

— Răstoaca: vechea albie a râului Sabar aflată de-a lungul laturii sudice a satului; 

— Deal: denumire dată de săteni loturilor agricole din partea de Est și Nord-Est; 

— Lagär: teritoriu aflat spre localitatea Värästi, unde azi sunt construite noile case ale spoitorilor. 
Denumirea vine de la faptul că în timpul războiului Crimeii (1853-1856), s-a așezat o tabără 


militară rusească; 


— Odai: zonă din partea de Nord-Est a satului, spre Frumusani unde, în sec. XIX, exista un cătun cu 
același nume; 


— Meet: locul unde a fost cimitirul spoitorilor, aflat în partea de Sud-Est a Castelului. Până in 1895 
spoitorii erau de religie musulmană și aveau cimitir separat; 


— Stupiná: terenul din partea de Vest a satului, spre localitatea Vidra, aproape de actualul târg agricol, 
unde, în trecut, erau așezați stupii mosierului; 


— Legiuite: teren în spatele Târgului agricol primit se pare de ţărani in urma unei reforme agrare; 


— Podul de pământ. este un baraj din pământ care separă Cociocul de Mamina. Pe el se face legătura 


cu pământurile de la Deal”. 


INDICE TOPOGRAFICO 
MEL PRINCIPATO DI VALACHIA 

10 Multe dintre numele toponimelor le-am aflat din discuţiile cu domnul Panait Nicolae, locuitor al satului. 


1.1. O pagină de istorie românească 


۳ localității Dobreni este de origine slavă si înseamnă bun, bine, cel bun, cel frumos, iar 
vechimea lui ar putea coborî până in sec VI, când a pătruns primul val de slavi sudici". 
Întâmplător sau nu, la estul localităţii se află comuna Frumușani, care ar reprezenta traducerea românească 
a Dobreniului. Informaţii concrete privind modul în care localitatea a primit acest nume nu avem, dar 
printre săteni circulă o legendă despre un jude sau cneaz, pe nume Dobre, bun la suflet, care adăpostea 
fugari, fiind cunoscut și căutat de multi din împrejurimi. Oamenii săi își spuneau oamenii lui Dobre sau 
dobrenari si de aici ar fi venit Dobreni”. 


Numeroasele fragmente ceramice descoperite cu totul întâmplător pe teritoriul vetrei satului, unele 
existând în micromuzeul școlii, dar si învecinarea cu localitatea Vidra, pe teritoriul căreia căreia s-a descoperit 
celebrul vas antropomorf Zeifa de la Vidra, ne indreptätesc să credem că aici a existat o permanentă locuire 
umană ale cărei începuturi datează din neolitic. În localitatea Vidra, la 3 km de 
Dobreni, sub îndrumarea profesorului Dinu Rosetti, între anii 1932-1934, în 
punctul numit Măgura, în urma săpăturilor arheologice, au fost descoperite 
urme preţioase ce atestă prezenţa oamenilor în această zonă din cele mai vechi 
timpuri. Cea mai importantă descoperire pe teritoriul ţării noastre, ce datează 
din neolitic, cu o vechime de peste 7000 ani este Zeita de la Vidra. Cunoscută si 
ca Venus de la Vidra, aceasta a fost găsită într-un sanctuar, alături de alte statuete, 
majoritatea feminine. Zeița, care personifică cultul fertilității, este de fapt un vas 
din lut ars, cu o înălțime de 43 cm și este modelat în forma unui trup de femeie, 
amintind de figurinele de marmură descoperite pe țărmul Mării Egee. In 


momentul descoperirii vasului, exista și un pandantiv de aur legat spre zona 


11 C.C.Giurescu, D.C. Giurescu, Istoria Românilor din cele mai vechi timpuri până azi, Ed. Albatros, Bucuresti 1975, p. 19. 
12 Nichita Adrian, Monografia satului Dobreni, studiu dactilografiat, Dobreni, 1997, p. 10. 


pieptului, către care sunt îndreptate si braţele. Întreaga suprafaţă a vasului este acoperită cu bogate motive 
ornamentale, realizate prin incizii și subliniate cu culoare albă. Interesant este faptul că una dintre vechile 
denumiri ale localităţii Vidra, care astăzi corespunde unui cartier, este Străini-Dobreni. Probabil aici, cu ceva 
timp în urmă, aduși de boieri sau veniţi de bunăvoie, s-au stabilit locuitori ce lucrau pământurie boierilor din 
Dobreni și de aceea au fost numiţi străinii din Dobreni. 

Satul Dobreni este atestat documentar la 18 aprilie 1531 de un document din timpul Domnului 
Vlad al V-lea Înecatul (1530-1531), ctitorul Mănăstirii Viforâta. Prin acest document, marele vornic 
Drăghici primea în stăpânire mai multe moșii printre care și Dobreni: 

Din mila lui Dumnezeu, Io Vlad Voievod si domn a toată tara Ungrovlahiei, fiul marelui Vlad voievod. Da 
domnia mea această poruncă a domniei mele cinstitului vlastelin si primului sfetnic al domniei mele jupan Drăghici 
mare vornic şi cu fiii săi, ca să-l fie ocină de la Drumul Baiului până la stâlp si iarăşi până la salcie, oricât este partea lui 


Nicula din Roşii, toată, pentru că a cumpărat 
Jupân Drăghici vornic de la Nicula din Roşii 
pentru 100 florini galbeni şi pentru 100 de 
oi si pentru trei sálase de țigani si pentru un 
cal bun inseuat si infräuat si pentru un caflan 
bun. Pentru că a vândut Nicula de a sa bună 
voie, încă din zilele răposatului Radu voievod, 
care a pierit la Râmnic, însă fara nici o sila, 
înaintea domniei mele şi înaintea megiasilor 
lor, ca nimeni dintre ei să nu fie volnic a 
întoarce această întocmire şi vânzare. 

Și iarăși, jupanului Drăghici vornic 
astfel să-I fie satele care se numesc Dinfestii toți 
Fistianii toți si Dobrenii toţi şi Vladimirestii” 
tofi, pentru că îi sunt vechi şi drepte ocine si 
sate de moştenire ale lui. 


+ Alnaoeriw coxtoo, Tw Basa Eormoaa m rocnoamm Encom siman Xrrpo- 
eAaxlTHekou, crima EfAukaro Basa GofeoAa. Adear rocnoacrso MH clé noetakult roc- 
NOACTEA MH NOYTIMMOMYy BAJOTIAMIS M MOLEOMË CARETUHKS POCMOACTES mH KENAN 
Aparna BIAHKH AEOQHHK H Ch CHHORH CH, kò A4 mg ter wing wr Igy ۴ 
A@KE AO CTARNS H MAX AJKE AO BPRS, EEPE Koko fer Ata Huxgate wr Powin 
RACs, NONOKE moxgnia فک‎ A parnu prop wr Huxgaa wr Poulin sa P haope 
MEAT H Sa P WEE H Sa TOH SEA AT WT ادا‎ H 34 FANO KON AOEDR مت‎ 
H WESSA4H H 34 LAMO rağTan AospR. Banii ter nporda Huxsad wr ceos AoKpo 
EOAR APOKE WT NOH ARKH MeKomMdro PaAVAa EOIOAa EKE noruse ma PHMHHK, dan 
BIS HH FANON CHAOCTIE WT NORA POCNOACTRA MH H WT noka اف‎ HM, Kako 
Ad MECT BOAN WHTKO WT WHY MoxpaTHTH cia TAKMIKYA H ۰ 

H nak König Apsara AKOPHHKS CHUE Ad EMS CET ctas OKE CE SOBIT Ape 
EACH n Penn exch H Aospkutn anc m Banalmnpipfn each, nou tae ۳ 
CTApH H NAAN wif H cóna Sa AkAHNE ۰ 

Giro paa H roenoAeTEo MH AJAO oxgnams Pariu EFAHKH AmOpHMKy, axo 
A4 MS cor cTt mut Debut WUHHE H clad Eh WHE H WY ant FALSE H CHHOEEA FMS, 
enskoapKe n npkenturron. H en NHY NPRAAAHKE Ad WKeT, NS Ad CST WEOTSRWEM 
um. H wr HHKOFOKAS Minor aKHOEEHIO, no PRUH rocnoacTaa MM. 

H cekakrialt: Kenang Apart KIAHKH AEopuHK H nan BARGAN RIAHKH awe 
ewher n Paaya encerio n Anarsamp enarapa! m army mxapuma Mm Aaron 
KoAlne m Gramo CTOANHK H H Granko taish moet tannk. Henpacwm, Banda EEMHKH 
aorodrT. 

H winneay as, Hırsur, eù weroam rosa Tonroanym, acia anpuaTe Hi 
۸۱ E ART ۰ 

+ tw Baa swewa, GOIA MHaceTIAa rocnoauns, 


13 Satul Vladimiresti, azi dispărut, apare în documentele sec. XVI si se afla la Vest de Dobreni. Credem că se afla la marginea 
actualei localităţi Vidra și a dispărut în urma unor inundaţii. 


De aceea si domnia mea am dat jupanului Drăghici mare vornic, ca să-l fie aceste mai sus zise ocine si sate 
de ocină si de ohaba, lui si fiilor lui, nepoților şi stránepofilor. Si la ei pradalnica să nu fie, ci să fie celor rămaşi ai lor. 
Si de nimeni neatins, după spusa domniei mele. 

Si martori: jupan Drăghici mare vornic si jupan Välcsan mare logofăt si Radu vistier si Dragomir spätar si 
Udiste paharnic si Danciul comis si Staico stolnic si alt Staico mare postelnic. Ispravnic, Vilcsan mare logofăt. 

Si am scris eu, Neguit, in cetatea de scaun Targoviste, luna aprilie 18 zile, în anul 7039 > 1531>. 

+ lo Vlad voievod, din mila lui Dumnezeu, domn!”. 

Mentiunea în documentul arătat, că Dobrenii, alături de celelalte sate, lui jupân Drăghici „îi sunt 
vechi și drepte ocine și sate de moștenire ale lui“ ne duce la ideea că aceste sate, înainte de a aparţine lui 
Nicula din Roșii, au mai aparţinut familiei lui Drăghici, înaintașilor săi, iar vânzarea din 1531 să fie o 
răscumpărare. Marele Vornic Drăghici, cumpărătorul Dobreniului, era fiul lui jupân Vintilă de la Florești și 
îl întâlnim în hrisoavele domnești încă din anul 1512, din timpul voievodului Neagoe Basarab, cu demnitatea 
de paharnic”. El este, potrivit unui document din 1605,** cel care a ctitorit, pe moșia sa, Schitul Stâmbu- 
Gäiseni și tot aici s-a îngropat el, soţia și copiii lui: „pentru că a fost acest sat moșie a jupán Drăghici, fost 
mare vornic, apoi însuși Drăghici la sfânta mănăstire când a întemeiat și a zidit sfânta mănăstire Stâmbu și 
după moarte, jupân Drăghici mare vornic s-au îngropat și zac oasele sale în sfânta mănăstire, el și soata lui 
și fiii lui și tot neamul”. Interesul marelui vornic Drăghici, cea mai impotantă persoană în stat după voievod 
la acea dată, pentru satul Dobreni precum și ohaba dată, (scutirea de impozite si prestații) arată importanţa 
acestei localităţi, locuită probabil de o comunitate bine închegată cu oameni gospodari și harnici, capabili să 
muncească întreaga moșie. 

Un alt document care face menţiune la sat, dar și la importanţa lui, datat 30 august 1577, este emis 
la Dobreni de Domnul Ţării Românești, Alexandru al II-lea (1574-1578), prin care dăruia moșia Bahan 
unui boier pe nume Vuia: + Din mila lui Dumnezeu, Io Alexandru voievod si domn a toată tara Ungrovlahiei, 


fiul marelui şi preabunului Mircea voievod, faul lui Mihnea voievod. 


14 D. R. H. - B, Tara Românească, vol. III, pp. 177-179. 
15 George D. Florescu, Divanele Domnești din Tara Românească, vol. 1, Bucuresti 1943, p. 195. 
16 D. R. H.- B, Tara Românească, vol. II, pp. 201-202. 


Dă domnia mea această poruncă a domniei mele lui Vuia cu fiii lui, câți Dumnezeu îi va da, ca să-l fie 
ocină in Bohani, a patra parte din sat, de peste tot hotarul, din pădure şi din câmp si din apă si din vie, pentru 
că a cumpărat-o de la jupänifa Stanca, când i-au pierit fiii ei, pentru 5000 aspri gata, la vreme de nevoie, de i-a 
pomenit cum se cuvine boierilor morţii. 

lar apoi a avut Vuia para înaintea domniei mele cu fiii jupänifei Stanca, mai sus scrisă, cu Barbul si 
Vladislav si cu nepoții lor, Socol, fiul lui Hamza si Vintilă, fiul lui Stanciul. Și asa pârau ei pe Vuia, mai sus Zis, 
înaintea domniei mele, că n-a vândut mama lor această mai sus.zisá ocină lui Vuia, mai sus-scris. lar domnia 
mea am cercetat cu toți cinstifit dregătorii domniei mele că i-a vândut-o jupänifa Stanca mama lui Barbu si a lui 
Vladislav, lui Vuia, mai sus-scris, de a ei bunăvoie si fără nici o sila. Deci au rămas Barbu si Vladislav si nepoţii lor, 
Socol şi Vintilă, de lege dinaintea domnieie mele. 

Pentru aceasta si domnia mea i-am dat lui Vuia si cu fiii lui si nepoților si stránepofilor si de nimeni 
neclintit, după porunca domniei mele. 

Si martori pune domnia mea: jupân Dobromir mare ban si jupân Ivasco mare vornic si jupân Neagoe mare 
logofăt si jupán Stan mare spătar si Mitrea vistier si Bratul comis şi Gonfea paharnic si Badea stolnic si jupán 
Stoica mare postelnic. Ispravnic, Dobromir mare ban al Jiului. 

Am scris eu, Ivasco din Loviste, de la Boisoara. Am scris în satul Dobreni, in luna august 30 zile, ani 
curgători de la Adam 7085 (1577). 

+ Io Alixandru voievod, din mila lui Dumnezeu, domn”. 

În conţinutul documentului nu se face nicio referire la satul sau la moșia Dobreni, dar prezența si 
emiterea documentului la Dobreni, de către voievodul ţării, venit de la Târgoviște, capitala ţării, chiar de ziua 
sa onomastică, Sf. Alexandru, arată importanţa localităţii, dar și a boierilor din localitate la acea dată, precum 
și existenţa unei case boierești, demnă de găzduirea unui voievod. Acest document voievodal datat la Dobreni 
ne îndeamnă să credem că aici exista un conac boieresc înainte de data emiterii documentului, deci înainte 
de voievodul Constantin Șerban. Este posibil să fi existat un alt conac pe locul căruia voievodul Constantin 
Sereban să fi construit celebrul conac de la Dobreni, sau este posibil să fi existat un alt conac în alt loc. S-a 
discutat mult timp despre posibilitatea existenţei unui conac pe malul drep al Cociocului, la aproximativ 


17 D. R. H.- B, Tara Românească, Vol. VIII: 1576-1580, p. 95. 


50 m de bisericä, actualmente in curtea 
familiei Colibäseanu, unde se mai pot 
observa si azi vagi urme de construtie 
solidă. 

Doi ani mai târziu, întâlnim 
iarăși Dobrenii în documentele cance- 
lariei domnești, căci un document din 
11 ianuarie 1579, semnat la București, 
de voievodul Mihnea ne spune că 
logofătul Sibiiul a cumpărat ocina numită 
Dobreni si din camp si din pădure si de 
pretutindeni de la Mihaila si de la Nenciu 
si de la Neagoe si de la Muşat pentru 1600 
de aspri”. 

Mai 
1601, satul Dobreni îl găsim în 


târziu, în octombrie 
proprietatea lui Radu Șerban, Domn 
al Ţării Românești între iulie 1602 
- decembrie 1610, mai-septembrie 
1611%. Voievodul Radu Șerban, cel 
care a refăcut Mănastirea Comana, își 


t Muaocriw coxien, Iw ArejanapY EOEROAA n rocnoanirs arcos semah 
Yrrpponaayinexoe, cui geankaro n np'baosparo Alnpua aoenoaa, CHNYS Mnxek 
BOEROAA. Äasar rocnoAc TEO MH cie noneatnie rocnoacTea mn Byes Ch CHHOKH 
EMY, eanuemxe Bor AacT, aKoxe Aa MY ECT winna Y Boyan, VerBpw'Taro 
AEAO WT CEAO WT NO BBEWM XOTAPOM, WT WM N WT NOAD H WT 804 n WT 
EHNMOFPAA, nonexe ra ecT noKynna WT xYnannija Oranka, KbAA nx 3aCHHYAH 
chnn en, aa xë atnpn rorosn, na 6۵۷ aa ۱۱6۵۵۸5, Tepe ra ecT ۸ 
Kako ecT ۵6۲۵۵۱6 6۵۸/۵ 0۷ ۰ 

A norom, nmawe BYm npY np'BA rocnoacTBa MH che CHHOEH na ne yen 
Granka snwe nucana, cht Bapeva n Bamaicaaa n ch anenceem HM, ۸ 
cun Xamaawm n ÊHHTHAD, can’ Cranuawa. H enye np'bue wen no EYra, 
sue pesen, Apra FOCNOACTEA MH, KAKO HET ۵۵۸۵۸ MaTepH HM ۵ 
pevena wunnY BYes, suwe nucan. A rocnoACTRO MH CLrAEAAX Ch BLOCK 
NONTENMMM MPABHTEAM FOCNOACTEA MH H HIMAMAOX M HCTHHCTEOBAX H 
MAPTHEYET MHO3H ARATE WT ABOP rOCNOACTEA MH KAKO 9 ECT MPOAAAA 
xynannya Granka, marepn BapeYawe n BanAicaanoa, BYee, EME ancan, 
wr neroga AOGPa Boat n cea nneanna chaa. Taxe werax BapeYa n مره‎ 
n ENSKOM HM, Coxwa n ÊHHTHA®, wr 34KwWMHA wr npka rocnoacraa MH. 

Gero pagi n rocnoaerao MH AaAox Byes n cuc cnnoan em [ca rprkx] n 
envkom H npkanguerom EMY H HNH wr Koroxe MENOKOAKEHMO, NO ۵ 
FOCNIACTBA MM. 

H ۳۵۲۳۵ nocrasakeT rocnoacrso mn: nan Aospomnp ۱ 
san n xYnan Îsauiko geankn aswontK n xYnan Hkroe Beankn awrwber n 
=Wnan Gran sea cnaTap n Murpk ancriap n EparYa kumne n Pony 
nexapunk n Bagh croannk n axvnan Gronka sean moet bank. 6۱۵۵6, 
Aospomnp Beankn gan ۰ 

Henucay as, HeawKxo wr Acampe wr Bonwdapm. Manncay Y ceao 
۸060۱ sù wbceua ayrver A AbHH, TeRrYyn stth wr Agama „ine. 

+ IW Aniganapy swerwaa, MHAQETÍ oxi FOCNOAHHb. 


avea principala reședință la Coiani (azi Mironesti, com. Gostinari) aproape de Dobreni și înainte de 
a ajunge voievod avea un imens domeniu boieresc format din 71 sate”. Moșia Dobreni, alături de cea 


de la Täntava, va fi dăruită de voievod Elinei, soţia popii din Dobreni”, sau soţia, probabil văduva unui 


18 D. R. H. - B, Tara Românească, Vol. VIII: 1576-1580, p. 288. 
1 loan Scurtu, Ion Alexandrescu, Ion Bulei, Ion Mamina, Enciclopedia de istorie a României, Editura Meronia, Bucuresti, 2001, 


p- 94. 


20 Joan Scurtu, Ion Alexandrescu, Ion Bulei, lon Mamina, Enciclopedia de istorie a României, p. 95. 
2 N. Iorga, România ر‎ cum era până la 1900, vol. 1, 1972, București, p. 233. 


popä Constantin din Bucuresti cu care Radu Vodä intrase in dragoste in 
timpul domniei lui”. Elina va lăsa moștenire Dobrenii fiului ei si al lui 


Radu Serban, Constantin, viitorul voievod al Țării Românești. Constantin >, . a 
x E a a ET = ei 
Serban este cel care constuiește pe malul drept al Cociocului, pe când era "7 Asai Yes 

Domeniul Boieresc al lui Radu Serban 


serdar în armata domnului Matei Basarab, o biserică cu hramul Adormirea 


Maicii Domnului. 

La sfârșitul sec. XVII moșia de la Dobreni se afla în proprietatea domnitorului Constantin 
Brâncoveanu (1688-1714), strănepot al voievodului Radu Serban, Elina, bunica după mamă, fiind soră 
de tată cu voievodul Constantin Șerban. În ziua de 13 decembrie, în timpul războiului dintre Imperiul 
Austro-Ungar și Imperiul Otoman, pentru a evita un conflict direct în București, se retrage de la Cotroceni 


2 C, Gane, Trecute vieți de doamne si domnife, Ed. Junimea, laşi, 1971, p. 249. 


împreună cu familia, curtea și garda domnească la Dobreni unde se afla un palat al Cantacuzinilor?. Văzâd 
că imperialii nu-l urmăresc, a doua zi părăsește Dobreniul, ocolește Bucureștiul prin partea de răsărit, trece 
pe la Mănăstirea Plätäresti, apoi spre judeţele Prahova si Saac (Săcuieni) și se stabilește la Ruși (Fulga), 
moșie care aparținuse unchiului său Șerban Cantacuzino”. 

În sec. XVIII satul Dobreni îl întâlnim în proprietatea familiei voievodului Țării Românești Grigore 
al IV-lea Ghica”. Voievodul Ghica a avut două soţii, Maria și Eufrosina, cu fiecare dintre ele având mai 
multi copii. Däruieste Marioarei, fiicei din a doua căsătorie, satul Dobreni, ceea ce a nemulţumit pe ceilalți 
fii, iar după moartea domnului, începe un lung proces pentru mostenire”. Satul ajunge în proprietatea lui 
Dimitrie Ghica, fiul cel mic al primei soţii, dar se pare că nu printr-o judecată definitivă, ci Dimitrie l-ar fi 
câștigat la un joc de cărți de la Constantin Filipescu, soţul Marioarei”. 

După intrarea în posesia moșiei Dobreni, Dimitrie Ghica îi acordă o atenţie deosebită, căci construiește 
un nou conac boieresc la 500 m Nord de biserica satului, pe actuala stradă Filip Corlătescu, compus din 8 
camere, o baie și două mansarde, având în jur un teren de 5000 m*, conac din care azi mai există vagi urme, 
iar curtea este în proprietatea unor cetăţeni care au întemeiat frumoase gospodării și au construit case. Este 
cel care, în urma reformei agrare din 1864, strămută locuitorii cătunului sezonier pentru muncile agricole 
numit Oddi și îi improprietáreste pe actuala stradă Constantin Serban, ce se numea atunci Linia Odai. 


Reforma agrară din anul 1864, din timpul domnitorului Alexandru loan Cuza, s-a făcut simțită si la 
Dobreni. Au fost improprietärite 11 familii de fruntași cu câte 6 ha, 70 de familii de mijlocasi cu câte 3 ha 
și 30 de pálmasi cu câte 2 ha; total 111 familii improprietärite cu 336 ha”. 


După Războiul de Independenţă, moșia Dobreni a fost împărţită în două loturi. Primul lot cu o 


suprafaţă de 1350 ha aparţinea Elenei Ghica, iar al doilea cu suprafaţa de 1250 ha aparţinea Mariei Ghica, 


% Constantin Rezachevici, Constantin Brâncoveanu - Zărneşti 1690, Ed. Andreas, București, 2014, p. 98. 
2 Constantin Rezachevici, Constantin Brâncoveanu - Zărneşti 1690, p. 340. 

% Tancu Popescu, Studiu monografic, 1938, p. 40. 

26 Nichita Adrian, Monografia satului Dobreni, p. 13. 

27 Tancu Popescu, Studiu monografic, p. 41. 

2% Nichita Adrian, Monografia satului Dobreni, p. 13. 

2 Tancu Popescu, Studiu monografic, p. 52 


căsătorită cu baronul Hertz’. Primul lot a fost cumpărat in anul 1902 de Filip Corlätescu, iar după Primul 
Război Mondial, neavând moștenitori, l-a vândut Casei Rurale“. Conacul Boieresc împreună cu o suprafaţă 
de 50 ha a fost cumpărat de fraţii Bercowitz care l-au vândut apoi lui Gheorghe Mihail Codrescu, iar 
acesta, în perioada crizei mondiale, pentru a obţine prima de asigurare, a aranjat incendierea conacului care 
a fost distrus până la temelie”. Înainte de incendiere au fost negocieri între boier și Școala Dobreni, boierul 
propunând vânzarea conacului pentru a fi transformat în școală contra sumei de 100000 lei, negociere care 


nu s-a materializat’. 


Lotul al doilea al Mariei Ghica a fost donat în anul 1904 Societăţii „Patria”, în 1911 a fost cumpărat 
de Mihail Kalideru, iar acesta l-a lăsat moștenire fiicei sale Gabriela, căsătorită cu renumitul medic Daniel 
Danielopolu. După Reforma Agrară din 1921, cele două loturi s-au diminuat semnificativ după care au fost 
cumpărate de Obstea „Sabarul” și împărţite în anul 1924 la 136 de familii”, ceea ce a făcut ca înainte de al 
Doilea Război Mondial să nu mai fie suprafeţe mari de teren la Dobreni. 

Locuitorii satului Dobreni, ca și cei din celelalte sate din jurul Bucureștilor au participat la marile 
evenimente ale naţiunii române: Răscoala românească de la 1821, Revoluţia de la 1848, Unirea de la 1859. 
În Războiul de Independenţă au fost înrolați șase săteni, doi dintre ei, Lixandru Radu și Ciobanu Marin, 
fiind uciși în luptele de la Griviţa”. 

Răscoala țărănească de la 1888, care a avut ecou în întreaga societate românească, a avut un impact 
major asupra locuitorilor din Dobreni. S-a declanșat pe un fond real de nemulțumire al ţăranilor, dar 
încadrarea ei în evenimentele politice agitate ale anilor 1886, 1887 și 1888 și analiza mai atentă a acestor 
evenimente la nivel naţional ne-ar putea îndemna să credem că a fost mai mult decât o răscoală. Scânteia 
s-a aprins la 21 martie la Urziceni (lalomiţa)* și s-a întins cu repeziciune în judeţele limitrofe: Ilfov, 
Prahova, Dâmboviţa și Vlașca, apoi, când răscoalele din această zonă erau pe punctul de a fi reprimate, alte 


30 Iancu Popescu, Studiu monografic, p. 54. 

31 Iancu Popescu, Studiu monografic, p. 54. 

32 Iancu Popescu, Studiu monografic, p. 70. 

3 Nichita Adrian, Monografia satului Dobreni, p 14. 

34 Nichita Adrian, Monografia satului Dobreni, p.14. 

35 Tancu Popescu, Studiu monografic, p. 72. 

36 Alex Mihai Stoenescu, [storia loviturlor de stat în România, vol. 1, Ed. Rao, Bucuresti, 2001, p. 64. 


miscäri au izbucnit in alte judete cum ar fi Buzäu, Teleorman etc. Unul din centrele Räscoalei de la 1888 
a fost si localitatea Dobreni, care la acea vreme apartinea printului Dimitrie Ghica, fiul fostului domn al 
Tärii Romänesti Grigore Dimitrie Ghica (1822-1828), primul domn dupä regimul fanariot. Principalele 
cauze ale răscoalei izbucnite la Dobreni au fost incorecta aplicare a Legii agrare din 1864, ţăranii neștiind 
exact care le sunt pământurile, acestea nefiind parcelate, nealocarea pământurilor pentru insurätei dar și 
înrobitoarele contracte de învoieli agricole“. O cauză imediată a răscoalei a fost și lipsa de porumb pentru 
hrană si de nutreţ pentru vite, din cauza secetei puternice din anul 1887. Guvernul liberal, condus de I.C. 
Brătianu votase o lege prin care se acorda statului un credit de 3 milioane lei pentru a cumpăra porumb și a-l 
împărţi țăranilor. Împărţirea trebuia să se facă de către autorităţile locale pe baza unor tabele nominale în 
conformitate cu realitatea. Fie acest fond a fost insuficient, fie legea s-a aplicat defectuos, căci nu a rezolvat 
problema, fapt ce reiese și din faptul că în timpul răscoalei ţăranii sparg magaziile proprietarilor, își împart 
grâul, porumbul, nutretul si le transportă la casele lor. Constränsi, din lipsă de pământ, ţăranii erau obligaţi 
să accepte învoieli din ce în ce mai grele cu proprietarul sau cu arendașul. Despre arendașul moșiei spuneau 
că „îi jupoaie, le ia câte 10 bäniti de boabe la un pogon de porumb și se poate întâmpla ca să facă numai 
atât pe tot pogonul, atunci ei plătind învoiala rămân cu nimic, deși au muncit toată vara””. Conţinutul unui 
contract din 1882, încheiat între fiica lui Dimitrie Ghica, Luiza Ghica și plugarii din Dobreni, păstrat de 
Mihalache Micu Vasile, invatator și fiu al satului, ne arată situaţia grea in care se aflau ţăranii: 
„— Sătenii sunt obligaţi să plătească proprietarului 20 lei în două rate. 
— Vor ara 3 pogoane, semăna si grăpa 1 pogon și jumătate de pământ. Semănăturile se vor secera, 
face cläi ori snopi si se vor transporta. În cazul în care nu vor face aceste munci, vor plăti câte 30 
de lei pentru fiecare fel de muncă neîmplinită. 
— Se va plăti câte 2,50 lei pentru fiecare vită mare și 0,70 lei de fiecare vită mică pentru pășunat și 
încă două zile de lucru pe moșie cu carul și cu vitele trăgătoare. 
— Vor face fiecare câte două zile cu braţele când vor fi chemaţi. 
— Vor da fiecare câte 3 găini si 10 ouă fără plată sau vor plăti câte 2 lei pentru găină și 0,30 lei de ou. 


37 Constantin Corbu, Răscoala țăranilor de la 1888, Editura Ştiinţifică si Enciclopedică, Bucuresti, 1978, pp. 8-9. 

38 Elena Ciucă, „Mărturii documentare privind răscoala din 1888 în judeţul Ilfov”, in 10/۵۰ - File de istorie, volum coordonat de 
Virgil Vrabie, București, 1978, p. 372. 

Arhivele Statului Fliala jud. Ilfov, Fond Tribunalul Jud. Ilfov, secţia IV, dos 71 / 1888, f. 12. 


— Proprietarul are dreptul pentru sumele ce subscrisii contractanti îi datorează, a-i lua subscrisului 
produsele ce le are, socotindu-se chila de porumb pe 30 lei noi. 

— Locuitorii subscrisi nu au voie a lua locuri pe altă moșie atâta vreme cât pe moșia proprietäresei 
sunt locuri disponibile. Contrariu, vor plăti câte 50 lei pe vită mare și 15 lei pentru vita măruntă și 
preţurile îndoite pentru celelalte foloase de care se vor bucura pe moșia mea. 

— Când un subscris și-a ridicat producţiile fără a corespunde, proprietăreasa este în drept a lua și a 


popri pe seama sa vitele subscrisului ca despăgubire fără curs de judecată”. 


La cauzele amintite mai sus se adaugă și abuzurile administratorului moșiei Dobreni, Vasilache 
Georgescu despre care se spune că era un om crud, extrem de impulsiv și violent. Acesta, cu ajutorul a patru 
batăuși — măciucași, reușise să terorizeze întreaga comunitate, umilindu-i și bătându-i pe ţărani fără niciun 
motiv*. De aceea, atitudinea administratorului Georgescu va face ca răsculații să se îndrepte în primul rand 
către casa în care locuia el. În ziua de 3 aprilie 1888, în timp ce multe sate din jurul capitalei erau răsculate, la 
numai două săptămâni de la scânteia de la Urziceni, în condiţiile în care la Berceni localitate aflată la 5 Km 
distanţă de Dobreni, pe drumul ce duce spre București, în 2 aprilie se declanșase răscoala, administratorul 
Georgescu Vasilache cheamă oamenii la primărie, pentru a le aduce la cunoștință dispoziţii cu privire la munci 
și obligații”. Prin acest gest prin care vroia să-și întărească autoritatea nu face altceva decât să grăbească sau 
să ajute la declașarea revoltei la Dobreni. În timp ce oamenii așteptau în fata primăriei (azi magazin) a venit 
un dobrenar, Ghiţă Militaru, tatăl viitorului mare poet Vasile Militaru, care i-a înștiințat că locuitorii din 
Berceni s-au răsculat. Nu știm exact dacă Ghiţă Militaru se întorcea de la București sau a fost surprins cu 
treabă prin Berceni, dar cert este că el a cunoscut revolta din Berceni, știa că locuitorii din Berceni în număr 
mare s-au dus la curtea proprietarului Ion Procopie si au rupt porţile, acesta reușind să fugă peste câmp, că au 
devastat nu numai conacul, dar și locuinţa administratorului moșiei, au distrus mobila si au luat o mulţime 
de provizii, hrană și porumb”. Când s-a întors, le-a spus consátenilor „am rămas prosti, brava Berceni, ce-au 
făcut, au făcut bine’, informații care au incitat izbucnirea răscoalei la Dobreni. Plugarul Gheorghe Florea, 


% Mihalache Micu Vasiele, Document, p. 63. 

# Iancu Popescu, Studiu monografic, p. 75. 

2 Iancu Popescu, Studiu monografic, p. 75. 

% Arhivele Statului Fliala jud. Ilfov, Fond Trbunalul Jud. Ilfov, sectia IV, dos 71 / 1888, f. 15. 
+ M. Roller, Documentele răscoalei țăranilor din 1888, Bucuresti, 1955, p. 62. 


după vestile aduse de Ghiţă Militaru, a luat legătura cu ţăranii din Cämpurelu, cu care Dobrenii forma o 
comună, dar si cu cei din Colibași, printr-un spoitor*, îndemnând ridicarea la luptă. 


În noaptea de 3/4 aprilie, peste 100 de ţărani au mers la casa administratorului Georgescu spre a-i 
cere socoteală, dar acesta apucase să fugá*. Negasindu-l, s-a trecut la devastarea casei acestuia, a conacului 
și a anexelor. Acest lucru reiese și din telegrama nr. 12, din 6 aprilie, către principele Ghica, trimisă de 
servitorul său Perieteanu: „astă noapte, o ceată de indivizi a dat foc caselor lui Vasilache si devastand noul 


palat al măriei voastre. Rog interveniti a se trimite forţele armate căci tâlhăriile sunt îngrozitoare”. 


Pentru liniștirea evenimentelor de la Dobreni, unde prorietarul moșiei era prinţul Ghica, președinte 
al Senatului atunci, a fost însărcinat ginerele său, colonelul Vlădoianu. Acesta a venit în sat în fruntea 
unui escadron de cavalerie, dar, neputând face faţă, căci sătenii erau bine organizaţi, s-a retras spre Vidra 
cerând întăriri“. In timpul încercării lui Vlădoianu de a pătrunde în sat se petrece un episod amuzant, căci 
cârciumarul din Dobreni, Nae Popescu, fost luptător în Războiul de Independenţă, având o voce gravă, 
impunătoare se adresează soldaţilor aflaţi în goana cailor: Sabiile in teacă, descălecarea! Soldaţii au crezut că 
ordinul este dat de colonelul Vlädoianu si s-au grăbit să-l execute. În invälmäseala creată, multi soldaţi au 
căzut de pe cai, unii dintre ei rănindu-se, spre amuzamentul sătenilor. Urmare a acestui fapt, prin telegrama 
numărul 28 din data de 4 aprilie, către Parchet, cârciumarul Popescu este declarat instigator periculos, cap 


al răscoalei”. 


Pentru înăbușirea răscoalei de la Dobreni au fost aduse alte companii de infanterie de la Giurgiu 
și un escadron de cavalerie. Trupele au putut intra în sat pentru a restabili liniștea abia în data de 16 
aprilie, în condiţiile în care în localitatea Berceni, în data de 4 aprilie răscoala era liniștită. Comunicatele 


superiorilor privind evenimentele din Dobreni aveau caracter de front, conform Monitorului Oficial din 


17. 04. 1888°°. 


* Iancu Popescu, Studiu monografic, p.48. 

46 Nichita Adrian, Monografia satului Dobreni, p. 16 

+ Constantin Corbu, Răscoala făranilor de la 1888, p. 219 
# Iancu Popescu, Studiu monografic, p. 50 

® Iancu Popescu, Studiu monografic, p. 1 

% Constantin Corbu, Răscoala färanilor de la 1888, p. 227. 

Din Dobreni au fost arestaţi 16 ţărani si duși la penitenciarul Văcărești, dintre care 9 au fost 
condamnaţi: Nae Popescu, Gheorghe Florea, Ghiţă Militaru, Gheorghe Ene, Ion Dobre, Ivan Marin, Stan 
Popa, Stoian Voicu si Ilie Manea”! 

Presa vremii a fost interesată de mișcarea de la Dobreni, catalogând-o ca fiind una violentä. Ziarul România 
Liberă scria la 6 aprilie un articol intitulat La Dobreni a fost dărâmat castelul președintelui senatului, iar ziarul Lupta 
publica in 9 aprilie articolul Atrocitafi sávársite la Dobreni. Ziarul Epoca nr. 714, din 8 aprilie scria: „satul este ocupat 
militărește și s-a inter- 
zis locuitorilor a ieși 
din casă să-și vază de 
muncă, ba chiar acei 
ce-și lucrau viile cu 
femeile și copiii lor au 
fost siliţi cu brutalitate 
a se întoarce în sat și a 
se închide în bătătura 
casei”. 

Prințul 
Dimitrie Ghica în 
acelaşi ziar, dar din 
12 aprilie spunea: „se 
poate vedea cum au 
incendiat cu desăvârşire 
casa intendentului meu, 


intrebuinfänd chiar si 
petrol pentru a arde si 


distruge toate obiectele ce conținea si mai cu deosebire registrele şi condicele administraţiei de moșie si cum au devastat 


celelalte clădiri ale proprietății, distrugând chiar si împrejmuirea si pomii roditori.” 


51 Arhivele Statului Fliala jud. Ilfov, Fond Tribunalul Jud. Ilfov, secţia IV, dos 71 / 1888, f. 17. 


Telegrama din 21 aprilie a colonelului Vlädoianu către socrul său, prinţul Ghica, in care spune ,fdranii 
au început munca câmpului”, ne arată încheierea mișcării de la Dobreni și revenirea la treburile cotidiene”. 

Răscoala de la Dobreni a înregistrat forme violente prin amploarea ei chiar dacă nu s-au înregistrat 
victime. În zonele învecinate, la Berceni, armata a împușcat un ţăran, iar la Várásti a ucis unul si a rănit 
doi. Deși înăbușită, răscoala a determinat autorităţile să ia în 
seamă problema ţărănească a pământului. Astfel, 111 locuitori 
au fost împroprietăriți cu loturi având suprafeţe între 2 și 5,3 ha 
conform legii din 1864”. Administratorul moșiei a fost înlocuit, 
iar noul administrator a redus obligaţiile contractuale. 

În timpul Răscoalei din 1907, la Dobreni a fost liniște, 
dupa cum reiese și dintr-o telegramă trimisă de învățătorul 
lancu Popescu la Giurgiu, chiar dacă s-a încercat răscularea 
locuitorilor prin răspândirea manifestelor Către săteni si Un 
cuvânt asupra invoielilor agricole”. În Războiul Balcanic din 
1912-1913 au participat 45 de locuitori, fără să fi murit cineva, 
iar toți participanţii au fost medaliati cu distincţia Avântul 
Ţări. 

În Primul Război Mondial au participat 160 de lucuitori, 
36 din ei pierzându-și viata: Constantin M Ilie - plutonier, Ion 
Micu Radu, Petre I. Manolescu, Gheorghe D. Panait — sergenti, 
Năstase N. Radu, Aristide Gheorghe, Micu Gh. Guriţă — caporali 
și soldaţii Demostene Marin, Toma Gh. Popa, Tudor M. Dima, 
Pană Dr. Oprea, Radu Șerban, Mihalache A. Nicu, Marin N. 
Marin Nicolae Il Constantin, Marin Micu Păun, Mihail V. Anghelescu, Andrei N. Dumitru, Ivan Gh.T 
Militaru, Tudor Z. Nicolae, Zaharia Geh. Militaru, Pascale I.C. Asan, Ion Milea Constantin, Dumitru C. 


2 Constantin Corbu, Ráscoala färanilor de la 1888, p. 229. 
55 Nichita Adrian, Monografia satului Dobreni, p 17. 
34 Nichita Adrian, Monografia satului Dobreni, p 17. 


Visineanu, Stefan Gh. Croitoru, Nicolae N. Coman, Micu Voicu Cäldäraru,Gheorghe Oprea, Constantin 
I Preda, Constantin R. Preda, Dumitru N. Läutaru, Marin, Cretesteanu, Dumitru D. Asan, Gheorghe ۰ 
.Micicá, Ion Gh. Constantin, Gheorghe D. Văleanu. Pentru faptele de eroism au fost decoraţi cu medalia 
Bärbätie și Credinţă ostașii Ion D. Ene, Mihai N. Ștefan, Gheorghe Marinescu, și Stan Gh. Ungureanu. 

În al Doilea Război Mondial au fost înrolați 45 de locuitori din Dobreni, iar 11 au pierit pe diferite 
fronturi: Anghelescu Simion, Căldăraru Dumitru, Chiriac Gheorghe, Colibäseanu Petre, Florea Vasile, 
Italaua Petre, Nicolae Dumitru, Păun Gheorghe, Popescu Ion, Visineanu Ștefan și Voicu Ion. 

În timpul Revoluţiei din 1989 la Dobreni au avut loc manifestări de bucurie, s-a defilat pe 
străzile localităţii strigându-se lozinci anti-comuniste și interpretându-se cântecul patriotic ce va deveni 
Imnul de stat al României, Deşteaptă-te române. Ca în multe alte localităţi, s-a pătruns cu forţa în școală 
distrugându-se tablouri, albume, cărţi, reviste, steaguri, materiale ce aveau legătură cu regimul comunist. 


II. Biserica Adormirea Maicii Domnului 
- O ctitorie peste veacuri 


Biserica satului Dobreni, cu hramul Adormirea Maicii Domnului,este ctitoria lui Constantin Serban 


Basarab Domn al Țării Românești si a fost construită pe când era serdar, între anii 1642-1646, fiind 


sfințită în ziua de 15 august 1645. 

Descrisä frumos de Paul de Alep in 
scrierile sale în care spune că „în mijlocul 
(grădinii conacului) este un chioșc frumos 
și lângă el o biserică foarte mare de 
piaträ””° credem că biserica la momentul 
construirii era încadrată în curtea 
conacului lui Constantin Șerban, ceea 
ce nu reprezintă ceva neobișnuit pentru 
acele timpuri. Drumul comunal care trece 
acum pe lângă latura de Est a bisericii nu 
era, iar legătura dintre biserică și conac se 
făcea printr-un pod peste apa Cociocului, 
prin actuala curte a familiei Colibäseanu. 
Exită o legendă printre săteni că între 
conac și biserică ar exista un tunel pe sub 
apa Cociocului, lucru neconfirmat însă de 
săpăturile desfășurate aici. 


55 Paul de Alep, Jurnal de calätorie, p. 230. 

Marele istoric Nicolae Iorga, vizitând la sfârșitul sec. XIX biserica din Dobreni, rămâne impresionat 
și consemnează: „dintr-un desis de arbori suptirateci, având la picioarele lor vechi cruciulite albe despărțite 
prin ruginii frunze moarte se înalță biserica mare, puternică, frumoasă”, iar preotul istoric Marin 
Dumitrescu, în lucrarea Istoricul a 40 de biserici din România, face o frumoasă descriere afirmând că, „deși e o 
biserică de ţară, are o însemnătate deosebită, fiindcă e întemeiată de acel personaj distins, acel muritor fericit, 
Domnitorul "Ţării Românești, întemeietorul Sfintei Mitropolii din Bucuresti, mama bisericilor din întreaga 
Tara Românească”. 

Așezată pe malul drept al Cociocului, ridicată din carămidă în formă de navă, biserica este o 
construcţie impunătoare cu dimensiunile exterioare de 21m lungime, 10 m lăţime si 17 m înălţime, iar 
cele interioare de 19 m lungime, x > 
8 m lăţime si 9 m inätime. 

Construită in stil tradi- MW ~ n An 
tional-medieval, cu latura de la Vv 
răsărit dispusă in semicerc, cu o 

5 Nicolae Iorga, Jurnal de călătorie, p. 234. 
57 Pr. Marin Dumitrescu, Istoricul a 40 de biserici din România, vol. III, Bucuresti 1902, p. 53. 


ce a servit iniţial drept clopotniţă, la care se avea acces printr-o ușă aflată în pronaos și o scară de lemn în 


spirală, biserca din Dobreni strălucește si azi ca o dropie de argint din povesti?®. 


Exteriorul Bisericii este împodobit cu decoraţiuni exterioare ce constau în modele, arcade executate 
în tencuială, dispuse pe două rânduri și delimitate de un brâu. Remarcabile sunt ancadramentele ferestrelor 
și portalul, cioplite în piatră de un meșter iscusit, obișnuit cu ornamentafia orientală. 


Turla bisericii se compune din două trepte, prima treaptă din zidărie este de formă pătrată, se continuă 
cu o a doua treaptă din lemn, învelită cu tablă zincată de formă octogonală, al cărei acoperiș are formă de 
cupolă. 

Deasupra intrării 
în biserică se află 
pisania cioplită în piatră 
cu caractere chirilice și 
pe care este scris: Cu 
bunăvoința Tatălui si 
cu ajutorul Fiului si cu 
sävärsitul Sfânt Duh, 
ridicatu-s-au această 
sfântă şi dumnezeiască 
biserică pre hramul prea 
cinstitei si sfintei Uspenii 


bogorodife în zilele prea 


luminatului Io Matei 
Voievod Basarab si au făcut din temelie jupán Constantin Vel serdar iară Io Serban Voievod si jupânița Bălașa. 
Scris la anul 7151 august 15 Ispravnic Vladulu Logofăt”. 

Altarul semicircular este acoperit cu semicalotä, iar nisele pastoforiilor sunt săpate în grosimea zidului. 


5 Dumitru Manolache, Biserica din Dobreni, ca o dropie de argint, articol în Ziarul Lumina, 5 oct. 2010. 
5 N. Iorga, Inscripfii din Bisericile României, vol. 1, Bucuresti, 1908, p. 89. 


Încăperea este luminată printr-o fereastră așezată în axul longitudinal si printr-o ferestruică la proscomidie. 
Există o ieșire în partea de Sud, prin diaconicon. 

Naosul este despărţit de pronaos prin trei arcade semicirculare, cu arhivolte cu intrare, încheiate în 
acoladă, sprijinite pe doi stâlpi circulari din zidărie masivă, fără baze și cu capiteluri dreptunghiulare joase, cu 
colţuri teșite. Este înalt, dreptunghiular, acoperit cu o calotă amplă ca deschidere, sprijinită pe padantivi și pe 
arcuri semicirculare puternice. Arcurile sunt terminate în console de zidărie fără profilaturi speciale, așezate 
în continuare pe pilaștri de colt mult aplatizati. Naosul este luminat simetric prin două ferestre laterale. 
Ulterior a fost deschisă încă o fereastră pe peretele sudic în registrul superior. Există o ieșire în partea de 
Nord, foarte aproape de catapeteasmă. 

Pronaosul aproape pătrat, mai mic ca deschidere decât naosul, dar tot atât de înalt, este acoperit și el cu o 
calotă spijinită pe pandantivi, pe arcuri masive si pe pilastri de colt. Zidul vestic este îngroșat vizibil fata de ceilalți 


a A : N 7 


pereţi, deoarece pe el se sprijinea greutatea turnului-clopotnita. Pronaosul este luminat de două ferestre așezate 
asimetric din pricina ușii de acces în turnul cu scară. Fereastra de pe peretele de Sud se află la mijlocul peretelui, 
iar cea spre Nord se află la extremitatea estică a peretelui, aproape de arcadele care fac legătura cu naosul. 
Pardoseala bisericii este realizată din bucăţi mari de piatră naturală peste care timpul și-a pus 
amprenta. În pronaos, pe pardoseala de lângă peretele sudic, se află mormântul Ilincäi, mama lui Constantin, 


2 


mormänt deasupra cäruia este asezatä o placä funerarä pe care este gravat in limba slavonä urmätorul inscris: 
Din mila lui Dumnezeu cu ajutorul Precistii crestinul si luminatul Domn, Io Constantin Serban Voievod pus-am 
această cinstită piatră pe cinstită groapă pe oasele maicii mele Elena ce s-a pristävit in zilele lui Io Matei Voievod 
august 7 váleat 7150 şi am pus această piatră in zilele lui Io Constantin Voievod văleat 7164%. 

Timpul și-a pus amprenta și asupra bisericii din Dobreni care a cunoscut mai multe etape de 
restaurare, dar si de înfrumusețare. Turla originală construită din cărămidă, asa cum o vedem în tabloul 
votiv a căzut probabil în urma unui cutremur. În locul ei a fost construită una din paiantă, probabil în 
timpul cănd moșia aparţinea prinţului Ghica, dar nici aceasta nu a rezistat, deoarece a căzut pradă unui 


© N. Iorga, Inscripfii din Bisericile României, p. 89. 


incendiu, pe 5 ianuarie 1895, incendiu localizat de säteni. A fost 
construită apoi actuala turlă din lemn, învelită cu tablă zincată. 


În anul 1899, pentru o mai bună iluminare, ferestrele au 
fost lărgite, ancadramentele din piatră au fost înlăturate, pictura 
în frescă a fost acoperită cu un strat de tencuială și apoi pictată 
în ulei.Se pare că acum a fost construit cafasul și pridvorul, care 
mai târziu vor fi înlăturate. Eliminarea ornamentelor ferestrelor 
a atras atenţia profesorilor V. Drăghiceanu și Dimitrie Onciul 
care, vizitând biserica din Dobreni în anul 1931, remarcau, 
„Frumoase cadre de fereastră stau azvârlite afară, iar chenarul 
ușii, cu admirabile săpături orientale împodobește minunat ușa 
de intrare”®. 

În anul 1927 biserica a fost repictatä in ulei, iar in anul 
1935, deoarece structura de rezistentä a turlei din lemn nu mai 
putea susţine clopotul bisericii, a fost construită o nouă clopotniţă 
din cărămidă la intrarea în curtea bisericii, clopotniţă împodobită 


astăzi cu frumoase picturi. 


În anul 1969 biserica a fost restaurată cu aprobarea 
Direcţiunii Monumentelor Istorice, restaurare în cadrul căreia 
ancadramentele ferestrelor au fost repuse, s-au fixat grile de fier 
forjat pentru siguranţă, pridvorul și cafasul au fost înlăturate, 
pictura în ulei din pronaos a fost decapată. Tot acum a fost 
introdusă lumina electrică. Valoarea acestor lucrări s-a ridicat 
la suma de 56200 lei, cea mai mare parte fiind donată de 
credincioși, Arhiepiscopia Bucureștilor contribuind cu suma 


de 10000 lei. 


61 V, Drăghiceanu, Cateva Monumente din Muntenia, în B.C.M.I., 1931, p. 133. 


Afectatä grav de cutremurul din 9 
martie 1977, intre anii 1982-1984 s-au 
efectuat ample lucräri de consolidare, lucräri 
suportate exclusiv de enoriasii parohiei. 
Tencuiala exterioarä a fost indepärtatä pänä 
la cärämidä, s-au implementat trei centuri din 
beton armat unite cu 14 stälpi de sustinere, in 
interior s-au montat tiranti, iar exteriorul a 


fost refäcut in praf de piaträ. 


Dupä anul 2012, gardul imprejmuitor 
al bisericii cu o lungime de peste 200 m a 
fost refäcut din cäramidä, iar exteriorul celui 
stradal a fost pictat cu scene biblice din viata 
si activitatea Mäntutorului Hristos. A fost 
construit un altar de varä unde se sävärsesc 
slujbele religioase in zilele cele mai cälduroase, 
iar in prezent se lucreazä la amenajarea 
cancelariei parohiale si la infiintarea unui 
muzeu parohial. 


Mormântul preotului Dimitrie Văleanu 


رود 


Dintre preotii slujitori ai Parohiei Dobreni amintim: pr. Geantä (+1825), 
pr. Gheorghe (1825-1850), pr. Radu Dimitrie, pr. Ion, pr. Väleanu (+1926), 
pr. Constantin Popescu (1926-1937), pr. Dumitru Biolänescu (1937-1966), 
pr. Vasile Päduroiu (1966-1981), pr. Dima Tänase (1982-2012), iar din anul 
2012, pr. Dima Adrian. 

Preot Dumitru Biolánescu Preot Vasile Paduroiu 


11.1. Pictura Bisericii 


Pictura originală în frescă din anul 1646 a fost masiv afectată de intervenţii ulterioare. În anul 1899 
a fost complet acoperită de o pictură în ulei, tributară stilului „realist” academizant al epocii. Acest strat 
al picturii în ulei a suferit o restaurare în anul 1927. În anul 1969, pictorul Traian Trestioreanu a decapat 
pronaosul, scoțând la iveală valoroasa pictură de la 1646. Decaparea s-a făcut până la nivelul arcurilor de 
susţinere a calotei , deși la picioarele acestor boltiri mici fragmente ornamentale și câteva medalioane indicau 
faptul că fresca există în continuare sub pictura de ulei. Restul pronaosului va fi decapat odată cu lucrările de 
restaurare a întregii picturi. Azi pictura originală poate fi văzută în pronaos, la diaconicon și la proscomidiar 
unde, deasupra ferestrei, se păstrează un fragment de inscripţie, probabil o listă iniţială de pomeniri în care 
vor fi fost mentinonati meșterii și pictorii bisericii. 

Între anii 1988-2005, prin grija si implicarea preotului Dima Tanase, s-a desfășurat, cu aprobarea si 
sprijinul Ministerului Culturii, un proces amplu si complex de restaurare a picturii. Între anii 1988-1993, 
pe cheltuiala enoriașilor parohiei, pictorul Mihăilă Cuc a restaurat pictura în ulei din altar și naos. Între 
anii 1995-2005, cu finanţare de la Ministerul Culturii, a fost mai întâi decapată porţiunea nefinalizată 
în 1969 din pronaos, apoi restaurată întreaga pictură originală din pronaos de către pictorul restaurator 
Romeo Andronic. 

Programul iconografic al bisericii este următorul: 

Altar: 

e pe boltă este pictată Maica Domnului cu pruncul pe genunchi străjuită de doi Arhangheli, iar 

deasupra ei, în cheia bolţii, Cel Vechi de zile cu nimb triunghiular, binecuvântând-o şi între ei, 
de-a lungul axului longitudinal care îi uneşte, o coroană pe care scrie „Mai înaltă decât cerurile”; 


e pe registrul Sfinţilor lerahi, de la Nord la Sud sunt pictaţi Sf. Arhidiacon Ștefan cu orar si 
cu o machetă de biserică, Sf. Nicole, Sf. Spiridon, Sf. loan Gură de Aur, Sf. Vasile cel Mare 


și Sf. Grigore Teologul, bust deasupra nișei diaconiconului; 


e in diaconicon este pictură originală sunt doi sfinţi, unul fiind Sf. Simon; 


in proscomidiar este frescä origi- 
nalä reprezentänd viziunea lui 
Petru din Alexandria. Pe bolta 
nisei lisus sub baldachin spre 
Est si Petru spre Vest. Deasupra 
ferestrei se aflä fragmentul de 
inscriptie-pomelnic. In naos 
pictura este in ulei astfel: 

pe cupolă lisus Pantocrator in- 
conjurat de serafimi și heruvimi; 

pe pandativi cei patru evanghe- 
listi: Matei, Marcu, Luca si Ioan; 
pe timpanul de Nord: Învierea 
Domnului; 

pe timpanul de Sud: Naşterea 
Domnului, scenă tăiată de o 
fereastră de sorginte târzie; 

pe timpanul de Vest: deasupra 
arcadelor care dau spre pronaos - 
Adormirea Maicii Domnului; 

în registrul inferior avem pictat 
pe peretele Nordic de la Vest spre 
Est pe Sf. Martiri Teodor, Nestor 
și Dimitrie, apoi fereastră cu glaf 
decorat cu cruci și surmontat 
de un cap înaripat de înger 
si în continuare Sf. Împărați 
Constantin și Elena; 

e pe peretele sudic de la Est la Vest avem pe Sf. Gheorghe, glaful ferestrei decorat cu cruci și surmontat 
de un cap înaripat de înger, Deisis - Hristos împărat așezat pe tron și Sf. Haralambie; 


e pe peretele vestic, deasupra arcadei centrale, Urcarea Sf. Iie la cer, deasupra arcadelor laterale câte un 
serafim, iar pe stâlpi două medalioane cu Iisus Arhiereu și cu Sf. Pantelimon. 


A 


In pronaos pictura este in fresca originala restaurata astfel: 


e pe cupola este pictat lisus Emanuel înconjurat de patru cete de îngeri, dispuse in cele patru puncte 
cardinale; 


e pe pandativi simbolurile celor patru Sf. Evanghelisti: înger, vultur, vițel și leu; 


e pe cele patru timpane și primul registru de pe cei patru pereţi sunt pictate 24 de scene care formează 
Acatistul Maicii Domnului. Pe perete estic prima scenă din registru este Bunavestire la fântână, apoi 
pe timpanul de Est două sunt scene ale Buneivestiri. În continuarea registrului estic avem Pogorârea 
Duhului Sfânt, Vizita Maicii Domnului la Elisabeta, Indoiala lui Iosif. Pe timpanul de Sud avem Naşterea 
lui Iisus și Drumul Magilor, iar pe registrul sudic Închinarea magilor, Întoarcerea magilor în Babilon, 
Fuga în Egipt, Prezentarea la Templu. Pe timpanul de Vest sunt reprezentate Iisus adorat de Creator si 
Văzând naștere străină, iar pe registrul vestic Cu totul a fost întru cei de jos, Toată firea îngerească, Maica 
Domnului si retorii, lisus Mântuitor. Pe timpanul de Nord sunt pictate Maica Domnului Ocrotitoarea 
și lisus Hristos Pantocrator, iar pe registrul nordic Maica Domnului Luminátoarea, Iisus dezlegatorul de 
păcate, Maica Domnului adorată ca o biserică vie şi O prealăudată Maică. 


e Pe registrul următor pe cei patru pereţi sunt pictate Cele șapte Sinoade ecumenice, începând de pe 
peretele estic din stânga. Pe peretele nordic, în dreapta, ultima scenă după Sinodul șapte ecumenic 
este pictată scena Intrárii sfintelor icoane în Biserică. 


e Registrul inferior cuprinde friza sfinţilor în picioare. Pe peretele vestic, păzind parcă ieșirea, avem pe 
Sf. Arhangheli Mihail și Gavriil, încadraţi de Sf Efrem și Sf. Sava. Pe peretele sudic avem Sf. Mucenici, 
iar pe perete nordic, în colt, pe Sf. Cristofor. Pe perete nordic din pronaos se află și tabloul votiv cu 
Constantin Șerban vel serdar si jupänita sa Bălașa, ţinând macheta bisericii. Între ei, sub bisericuţă, 
este fiica lor, coconifa Bă/așa. Sub tabloul votiv se află usa de acces în turnul scării, iar în continuarea 
tabloului votiv sunt pictaţi Maica Domnului si Sf. Fără de Arginti Cosma si Damian. 


e Remarcäm faptul că deasupra 
intrării, pe peretele vestic, a 
fost pictat un rulou desfășurat 
pe care urma să fie scrisă 
pisania, dar care a rămas liber. 


Mai putem face menţiunea 
că pe stratul de pictură originală 
apar în mai multe locuri grafitti 
vechi,uneori cu detalii pitorești: 
de pildă pe peretele sudic, în 
registrul inferior, lângă un Sf. 
mucenic e zgäriatä imaginea 
unui turc cu turban călare pe 
un cal, destul de elegant trasat, 
iar alături apare un cerb desenat 
ceva mai stângaci. Multe dintre 
aceste grafitti conţin nume și 
date scrise cu litere chirilice, 
ceea ce me face să credem că 
vechimea lor ar putea veni de 
la copiii care au învăţat „carte” 
în „tinda bisericii”, acolo unde 
a apărut și funcţionat prima 
școală românească. 

La o analiză mai atentă a 
picturii din pronaos, putem 
remarca, că organizarea icono- 
grafică nu a avut în programul 
initial nicio aluzie eshatologică 


specialä care ar putea ilustra intentia ctitorului de a o transforma in necropolä de familie. Alegerea temelor 


se conformeazä legilor de decor specific simbolicii spatiului arhitectonic al pronaosului, aceste teme fiind 
cele mai frecvente în bisericile muntenesti din sec. XVII. În pictarea fiecărei biserici apar inerente variaţii 
care ţin de racordarea imaginilor la spaţiul monumentului respectiv, de educaţia artistică a pictorilor, dar 
și de erminiile folosite. În cazul Imnului Acatist al Maicii Domnului, Cornelia Pillat? remarcă o serie de 
detalii sugestive pentru tipurile de variaţii care pot să apară în cadrul unor teme și spaţii consacrate ale 


Cornelia Pillat, Ansamblurile de pictură de la la Mănăstirea Platäresti si Biserica Dobreni, în B.M.I., Nr. 3, 1971, p. 61. 

artei de tradiţie bizantină. Astfel cele trei scene ale Buneivestiri nu au fost pictate in ordine cronologică, 
ci în funcţie de spaţiul architectonic dat. Redactarea primelor 12 scene subliniază un caracter istoric- 
narativ, iar celelate 12 un caracter simbolic, model preferat de iconografia athonită. Dincolo de toate 
aceste detalii, trebuie subliniat faptul că „în ultimă instanţă, știința zugravilor a constat din alegerea acelor 
tipuri iconografice care să convină unor decoraţiuni monumentale în care simbolismul dogmatic să nu 
fie diluat de naraţiune”. Severitatea dogmatică a picturii reiese din alegerea pictării celor Șapte sinoade 
ecumenice, sinoade la care s-au hotărât dogmele infailibile pentru apărarea credinţei, confirmarea nu 
numai a întrupării și dumnezeirii, dar și preacinstirea Maicii Domnului, cinstirea sfinţilor și a icoanelor. 


Ultima scenă a Acatistului, Intrarea Icoanei Maicii Domnului în Biserică, în mijlocul alaiului care are in 


6 Cornelia Pilat, Ansamblurile de pictură de la la Mănăstirea Plataresti si Biserica Dobreni, p. 62. 


frunte pe impäräteasa Teodora si pe fiul säu Mihail si care ilustrezä sfärsitul räzboiului icono-clast, face 


legătura Acatistului cu Sinoadele ecumenice“. Toate acestea întăresc cultul icoanelor, dar si al Maicii 
Domnului, subiecte atacate des la vremea aceea de bisericile reformate. 

Una din părţile cele mai interesante ale bisericii rămâne remar-cabilul tablou votiv păstrat în fresca 
orginală. Descrierea acestuia de către Cornelia Pillat, luând drept termen de comparaţie reprezentarea 
votivă de la Plătărești este deosebit de sugestivă: „Portretele ctitorilor sunt realizate mai savant decât 
cele de la Mănăstirea Plătărești, oglindind nu numai o deosebită tehnică, dar și o mai mare înţelegere. 
Trupurile înalte apar plate, dematerializate, conform prescriptiilor. Figurile au însă o ușoară rotunjime și 


relief, create prin umbre subţiri, acuarelate. Portretele nu au spiritualizarea de tradiţie bizantină, tratarea 


s Cornelia Pillat, Pictura murală din epoca lui Matei Basarab, Ed. Meridiane, Bucuresti, 1980, p. 46. 


lor duce cu gändul la finetea miniaturilor persane. Cel al lui Constantin Serban este un adevärat portret 
de caracter. Ochii lui alungiti sub spräncenele arcuite rämän ca aceia din icoane, dar pupilele negre au 
fost mult märite, dändu-se astfel densitatea privirii. Nasul lung, subtire si coroiat, taie ca un arc incordat 
figura cu maxilare colturoase, accentuând expresia voit hotărâtă. Buzele subţiri, strânse pretentios si 
meschin, apar mici, între mustata subţire și barba scurtă ce prelungește barbia mică, lipsită in fond de 
energie. Chipul Bălașei este însă deosebit de sensibil redat, căci din ovalul rotund, delicat și alb, cu ochii 
mari și gura juvenilă, se desprinde o expresie de o revenire naivă, dulceaţă și cumintenie“®. La toate 
acestea ne permitem să remarcăm si noi sensibilitatea și eleganța, dar si somptuozitatea costumelor 


atent redate. 


Pictura din pronaosul Bisericii este de foarte bună calitate și constituie unul din exemplele cele 
mai marcante ale artei muntenești, ca și toată construcţia monumentului cu arhitectura sa măreață și 
cu ancadramentele exterioare orientalizate, artistic lucrate, reprezintă un ansanblu de cultură deosebit 
de valoroasă nu numai pentru Constantin Șerban serdar și apoi voievod sau numai pentru locuitorii 


satului Dobreni, ci pentru suflarea românească de pretutindeni. 


6 Cornelia Pillat, Ansamblurile de pictură de la la Mănăstirea Plătărești si Biserica Dobreni, p. 63. 


11.2. Slujiri arhieres tis 


În decursul timpului biserica din Dobreni s-a bucurat de prezenţe arhieresti care au săvârșit Sfânta si 
Dumnezeiasca Liturghie, dar și unele Sfinte Taine spre folosul duhovnicesc și trupesc al credincioșilor. La 
15 august 1646 a avut loc târnosirea ctitoriei lui Constantin Șerban, serdar la acea vreme, de către mitropolitul 
Teofil al Țării Românești (1636-1648). 

Până la sfârșitul sec. XIX nu mai cunoaștem alte slujiri arhieresti dar suntem convinși că au mai 
existat, căci moșia Dobreni a fost permanent în proprietatea unor boieri importanţi din Tara Românească. In 
anul 1895, Mitropolitul Primat Ghenadie Petrescu și Episcopul Argeșului Gherasim Timuș, înconjurați de 
un ales sobor de preoţi, au săvârșit Sf. 
Liturghie, după care a fost săvârșită 
Taina Botezului în cadrul căreia 
au creștinat peste 300 de suflete de 
rromi spoitori ce fuseseră înainte 
musulmani. După săvârșirea Tainei 
Sf. Botez a fost săvârșită Taina 
Cununiei pentru mai multe familii 
recent botezate. 

În data de 11 octombrie 1998 
Inaltpreasfintitul Părinte Teodosie, 
Arhiepiscopul Tomisului, pe atunci 
episcop vicar al Arhiepiscopiei 
Bucureștilor, înconjurat de un ales 
sobor de preoţi, a săvârșit Taina 


Cununiei fiului părintelui Dima 


6° Sursa de inspitatie a capitolului S/ujiri arhieresti este: www. episcopiagiurgiului.ro 


Tănase, paroh la acea vreme, Adrian cu tânara Roxana-Cristina. În cuvântul de învăţătură Preasfintia Sa a 
evidenţiat că preotul slujitor acţionează în numele lui Dumnezeu, dar în esenţă nu este săvârșitorul unirii 
decât în formă văzută, simbolică. Adevăratul sävärsitor al tainei este Hristos, Cel care a prefăcut apa în vin si 
unește cele două destine într-unul singur. Minunea se perpetuează peste veacuri arătând că Taina Cununiei 
este cu mult mai mult decât o tradiţie strămoșească. Încununarea este termenul potrivit pentru ceremonia 
religioasă, pentru că nu este o simplă slujbă săvârșită la un moment dat în istorie; încununarea este un proces 
dinamic, pe care cei doi îl încep la biserică si îl trăiesc toată viata, incununándu-se unul cu virtuțile celuilalt, 
spre desăvârșire. De aceea ultima rugăciune din slujbă menţionează: „primește cununiile lor în împărăția ta 
păzindu-i curafi, fara prihanä şi neasuprifi în vecii vecilor. 

În data de 15 mai, Preasfinţitul Părinte Dr. Ambrozie, cel dintâi Episcop al Giurgiului, a săvârșit 
Sfânta Liturghie înconjurat de un ales sobor de preoţi și diaconi. Cu acest prilej, Preasfintia Sa i-a acordat 
rangul de iconom stavrofor părintelui Dima Tănase, parohul bisericii din Dobreni, pentru activitatea 
impresionantă desfășurată în plan pastoral-misionar, social-filantropic și administrativ-gospodäresc, în cele 
peste patru decenii de slujire. 

În Duminica a XXIX-a după Rusalii, pe 16 ianuarie 2012, Preasfinţitul Părinte Dr. Ambrozie s-a 
aflat din nou în mijlocul credincioșilor Parohiei Dobreni, prilej cu care a instalat în funcția de preot paroh 
al bisericii pe părintele Adrian Dima, secretarul Protoieriei Heresti, ca urmare a pensionării părintelui 
Dima Tănase. 

În data de 8 septembrie 2013, când Biserica Ortodoxă sărbătoreşte Nașterea Maicii Domnului, în 
prezenţa a sute de credincioși, în biserica Parohiei Dobreni, Sfânta și Dumnezeiasca Liturghie a fost săvârșită 
de Preasfinţitul Părinte Dr. Ambrozie, Episcopul Giurgiului. Credincioșii prezenţi s-au putut închina și la 
părticele din moaștele Sfintei Mari Mucenite Ecaterina și ale Sântului Mare Mucenic Gheorghe aduse de 
la Catedrala Episcopală din Giurgiu. 

În Duminica a XXIX-a după Rusalii, 18 ianuarie 2015, Preasfinţitul Părinte Ambrozie, Episcopul 
Giurgiului, a săvârșit Sfânta Liturghie Arhierească în biserica din localitatea Dobreni. În cadrul Sfintei 
Liturghii, Preasfintia Sa a hirotesit întru iconom stavrofor, pe părintele Oprea Robertino Aristide, de la 
Parohia Vărăști, pentru bogata activitate pastoral-misionară desfășurată. După Sfânta Liturghie, credincioșii 
prezenţi au putut audia un mini concert în cadrul căruia copii din Dobreni, au interpretat câteva piese pe 
versurile poetului Vasile Militaru, fiu al satului Dobreni. 

III. Mari personalități ale satului Dobreni 


III. 1. Constantin Serban Voievod 


Voievodul Constantin Șerban numit și Cârnul, 
descendent al Basasrabilor Craiovesti”” reprezintă o figura 
aparte în istoria noastră atât prin numărul domniilor, prin 
ctitoriile sale, cât și prin perioada pribegiei sale de peste 25 
ani. lubitor al culturii și al neamului românesc, imaginea sa 
este oarecum umbrită de faptul că a urmat la domnie după 
una dintre cele mai importante figuri ale Evului Mediu 
Romanesc, Matei Basarab (1632-1654). 

În documentele eliberate ca Domn se intitulează „To 
Constantin Voievod, fiul marelui şi preabunului, răposatului, 
lo Serban Voievod”, arătând că este fiul Domnului Radu 
Șerban (1602-1611), urmașul și continuatorul luptei 
pentru neasuprire a lui Mihai Viteazul.* Fiu nelegitim al 
Voievodului Radu Șerban dintr-o idilă cu o „posadnică”* 


Elina, după cum mărturisește Doamna cu același nume ASE 
Elina, fiica legitimă a lui Radu Șerban căsătorită cu CONSTANTINO BASARABU, DOMNULU MUNTENIEI. 


7 Stefan Ștefănescu, „Basarabii”, in Magazin Istoric, nr. 7-8, 1968, p. 8. 
6 Nicolae Stoicescu, Constantin Serban, Ed. Militară, Bucuresti, 1990, p. 7. 
6? Nicolae Stoicescu, Constantin Serban, p. 7. 


Constantin Cantacuzino, nu va fi recunoscut niciodatä de tatäl säu. Mama lui Constantin, Elina, era sotia 
popii din Dobreni” sau soţia, probabil vaduvä, a unui popă Constantin din București cu care Radu-Vodä 
intrase in dragoste”. 

Data și locul nașterii lui Constantin sunt incerte, totuși credem că a văzut lumina zilei înainte ca 
Radu Serban să ajungă Domn, iar N. lorga crede că și-a petrecut copilăria în satul Tantava, lângă Bucuresti”. 
După nașterea lui Constantin, pentru a evita un scandal, Radu Serban care avea reședința la Coieni, azi 
Mironesti, aproape de Dobreni, o înzestrează pe Elina cu moșiile Tântava si Dobreni, apoi o mărită cu 
logofătul Neagoe din Târgoviște”. Un document din anul 1629 arată că și satul Värästi de lângă Dobreni 
era în proprietatea lui Constantin Șerban, iar Constantin ajuns într-o situaţie materială precară, căci căzuse 
într-o datorie mare cu camătă, a fost nevoit să vândă satul Värästi, pe care îl mostenise de la tatăl său, 
vistierului lane pentru 450 de galbeni”. 

Constantin Șerban a avut întâi titlul de postelnic care se dădea la acea vreme fiilor de boieri sau 
„coconilor”. A urcat apoi ușor treptele ierarhiei boierești, înzestrat fiind cu multă „ambitie” și „ifose”, dar 
ajutat și de surorile sale după tată: Ancuta căsătorită cu Nicolae Vodă Pătrașcu și Elina căsătorită cu influentul 
postelnic Constantin Cantacuzino”. Următorul titlu a fost de clucer, apoi a devenit al doilea postelnic 
al lui Matei Basarab, primul postelnic fiind cumnatul său, Constantin Cantacuzino. În această demnitate 
Voievodul îl trimite cu o oaste de 1000 de călăreţi pentru a ajuta pe principele Transilvaniei, Gheorghe 
Rakoczi, în campania împotriva Împăratului Ferdinand al III-lea. În lupta din 16 iulie de la Jeszeno, trupele 
muntene s-au remarcat și au pus pe fugă pe trupele imperiale, ucigând peste 200 de soldaţi si pe multi alţii 
luându-i prizonieri”. 

Întors în ţară triumfător, Matei Basarab îl avansează în iulie 1646 în funcţia de serdar, 
dregătorie militară importată din armata otomană, înfiinţată special pentru Constantin Șerban, care 


7% N. Iorga, România, cum era până la 1900 „vol. |, Ed. Minerva 1972, Bucuresti, p. 233. 

71 Constantin Gane, Trecute vieți de doamne si domnife, p. 249. 

72 N Iorga, „Mama lui Constantin Serban Vodă”, în Convorbiri Literare, septembrie 1901, p. 810. 
73 C. Gane, Trecute vieți de doamne şi domnife, p. 249. 

4 D.R.H., vol. XXII, B, p. 224-225. 

75 C. Gane, Trecute vieți de doamne şi domnie, p. 250. 

76 N. Stoicescu, Constantin Serban, p. 10. 


astfel devine primul serdar al Ţării Românești”. În această dregátorie a rămas până la finalul anului 
1648, când intră în conflict cu marele spătar Diicu Buicescu care comanda întreaga armată și era 
superiorul său. În urma acestui conflict, redat pe larg de Paul de Alep%, pornit de la refuzul lui 
Constantin pe motiv că este fiu de Domn să-și ridice căciula în faţa superiorului spătar care era fiu 
de țăran, Matei Basarab ia partea nepotului său și-l demite pe Constantin care se retrage la curtea de 
la Dobreni”. Este posibil ca acum Matei Basarab știindu-l fiu de domn si posibil concurent la tron 
să fi poruncit să fie însemnat la nas ca unul care umblă după domnie“. 

Aspirant fiind la scaunul domnesc, serdarul din Dobreni de la moșia sa își urzește planul 
de a ajunge Domn. Situaţia prielnică se ivește în urma luptei de la Finta**, dintre Matei Basarab și 
Vasile Lupu, în urma căreia Domnul Valahiei, din cauza unor răni dobândite pe câmpul de luptă, 
rămâne imobilizat la pat. Imobilizarea lui Matei Basarab, neacceptarea de către boieri ca succesor 


8 


la tron a lui Diicu Buicescu „pentru ușurința minții lui”, precum si nemulţumirea seimenilor si 


dorobantilor pentru faptul că nu li se plătise solda de două luni, au constituit un bun prilej pentru 
Constantin Șerban pentru răsturnarea lui Matei Basarab. Seimenii, mercenari sârbi, bulgari și 
albanezi, reprezentau un corp de oaste înfiinţat de Matei Basarab în scopul apărării ţării. Aceștia 
se bucurau de multe privilegii: erau scutiţi de biruri și primiseră pământuri în jurul Bucureștiului. 
Urmașii lor pot fi întâlniți si în localităţile Värästi, Valea Dragului și Hotarele, localităţi apropiate 
de Dobreni. Răscoala a început la Târgoviște, au fost uciși boierii Ghinea Tucalä, Radu Värzariul 

și Socol Cornateanul®, iar Domnul a fost aspru persecutat si insultat: „iar ei toţi se indrácirá de se 


nebunirä si incepurä a nu il bäga in seamä nicicät, ce-si bätea joc de dansul (...). In multe chipuri il 


pedepsea zicändu-i sä-si lase scaunul si sä se facä cälugär.Si asa cu necaz mare a petrecut Matei Vodä 


7 N. Stoicescu, Dictionar al marilor dregători din Tara Românească si Moldova în sec. XIV-XVII, Ed. Enciclopedică, Bucuresti, 
1971, p. 158. 

78 Paul de Alep, Jurnal de călătorie, p. 133. 

7۶ Paul de Alep, Jurnal de călătorie, p. 133. 

80 Paul de Alep, Jurnal de călătorie, p. 133. 

81 A. Oțetea (si colab.), Istoria României, vol. 3, Bucuresti, 1964, p. 176. 

82 C. Gane, Trecute vieți de doamne şi domnife, p. 222. 

83 Stolnicul Constantin Cantacuzino, Istoria Ţării Româneşti, p. 153. 


din zi în zi, si când a fost april 9 deni 7162 (1654), duminică dimineaţa a räposat Vodă in casele 
domnești din Târgoviște”. 

Constantin se cunoștea cu seimenii deoarece le fusese comandant, iar menţinerea legăturii între ei 
a fost înlesnită și datorită învecinării acestor localităţi cu satul Dobreni. Dacă istoricii C. Gane® si N.C. 
Băjenaru“ afirmă că fostul serdar Constantin Serban a fost acela care a stârnit spiritul răscoalei în rândurile 
oastei țării cu scopul înlăturării lui Matei Basarab și a preluării domniei, N. Stoicescu“, mai pragmatic, 


susţine că este principalul beneficiar al răscoalei. 


Înainte ca Matei Basarab să-și dea sufletul, în timp ce Constantin se afla cu „ceva treabă” la 
Târgoviște, iar Diicul Buicescu era plecat în Oltenia să-și vadă un fiu bolnavt, Mitropolitul Ignatie 
împreună cu boierii au ţinut sfat și au ales domn pe Constantin, fiul lui Radu Șerban. Apoi, după ce 
Domnul a decedat, Mitropolitul s-a urcat pe un loc înalt și s-a adresat poporului: „Domnul vostru a 
murit. Pe cine doriţi să alegem drept cârmuitor în locul lui? Iar boierii, oștirea și tot norodul au strigat 
într-un glas: noi nu vrem decât pe Constantin, fiul lui Serban Vodă”. După alegere, înainte ca Matei să 
fie înmormântat, a urmat ceremonialul de investire descris amănunţit de Paul de Alep, prima descriere 
de acest fel din istoria Ţării Românești: „Când crainul a făcut cunoscut în tot orașul vestea alegerii, toţi 
supușii au venit la curte și s-au învoit cu toţii într-un glas... Apoi l-au adus în Biserică. Mitropolitul și-a 
pus toate odäjdiile sale preoțești. L-au dus pe Constantin în altarul divin, spunând de trei ori „poruncește, 
poruncește, poruncește, Stăpâne! Domnul a îngenunchiat și mitropolitul a citit asupra sa rugăciunea ungerii 
după formula ritualului: mila Domnului, care vindecă întotdeauna bolile şi îndreaptă pe cei nedesävärsifi, a 
chemat pe fratele chir Constantin de la rangul de serdar la înaltul rang de Domn; cerem acum pentru el ca Harul 
Duhului Sfânt sá se pogoare asupra lui. lar noi am cântat de trei ori vrednic este. După care aceiași strigare 
a fost cântată înăuntru și în afara altarului. I-au scos apoi veșmintele si a fost îmbrăcat în straie domnești, 


8٩ Stolnicul Constantin Cantacuzino, Istoria Țării Românești, p. 153. 

85 C. Gane, Trecute vieți de doamne şi domnie, p. 222. 

8° Două articole largi publicate in Arhiva Societății Stiinfifice si Literare din Iasi, 1924, nr. 1 si 1925, nr. 3-4. 
#7 Nicolae Stoicescu, Constantin Serban, p. 14. 

88 Este posibil sa fi fost un zvon pentru a-l îndepărta în acele zile din capitală. 

$2 Paul de Alep, Jurnal de călătorie, p. 133. 


alcätuite dintr-o hainä subtire, dedesupt cämasä de brodat de aur si pe deasupra o hainä asemänätoare de 
blanä de samur si un cälpac de samur foarte scump, care avea surgugiu de aur si de nestemate de mare pret 
și vrednice de un rege. Apoi l-au dus la jiltul domnesc și l-au așezat pe tron. Toti au venit să-i sărute mana 
dreaptă; mai întâi mitropolitul, apoi preoţii și egumenii ce erau de fata, apoi dregătorii ţării, unul după 
altul, apoi mai marii oștilor cu toţii. Era cu adevărat minunat că atâtea mii de oameni l-au vrut domn 
într-un singur glas și că nimeni nu s-a opus alegerii lui””. 

Metaforic sau nu, tot diaconul Patriarhului Macarie al Antiohiei ne informează despre averea 
colosală preluată de la fostul Domn, bänet înghesuit în multe case de piatră pline până la acoperiş", pe care şi-a 
început și și-a bazat domnia Constantin Șerban Basarab. Pentru recunoașterea și păstrarea domniei s-au 
făcut cheltuieli exorbitante către sultan, marele vizir si către hanul Crimeii”. Apoi noul Domn a plătit trei 
lefuri ostașilor, pentru a stinge de tot supărarea lor. Tara a fost iertată pentru trei luni de bir și așa cum făcuse 
și Matei Basarab a alungat încă o dată pe călugării greci care căpușaseră administraţia eclezială și supuseseră 
mänastirile”. A desfiinţat unele hotărâri ale fostului Domn, printre care napástile, adică obligaţia sătenilor 
rămași de a plăti dările fugarilor, dar și legarea de glie a sătenilor care, pur și simplu, din 1636 erau päziti in 
interiorul judeţelor lor de către micii boieri de tara, suprataxati la rândul lor”. 

În cei patru ani de domnie, Constantin nu a avut prea multă liniște. A trebuit să facă faţă pericolelor 
din afară, dar și nemulțumirilor interne, mai ales din partea mercenarilor ce prinseseră mult curaj după 
umilirea și înlăturarea lui Matei Basarab. După o oarecare consolidare a domniei, sesizând pericolul 
reprezentat de seimeni, Constantin Șerban creează o diversiune pentru a crea un conflict între căpitanii 
români și mercenarii sârbi și bulgari, promitándu-le românilor dublarea lefurilor: „că au chemat Constandin 
Vodă pre toţi căpitanii de dorobanţi si iuzbașii și ceausii vatasi si cetasii de s-au sfătuit cu dânșii zicándu-le: 
fetii mei (...) să scoatem din mijlocul nostru pre seimenii sârbi că nu iaste țării de nici un folos. Ráposatul 
Matei Vodă i-a strâns pentru vräjmasul Vasilie Vodă. lar eu acum (...) n-am nici un vräjmas (...) si mai bine 

voi da acele lefi seimenesti voao și feciorilor vostrii””. Ceea ce nu a înţeles Constantin Serban a fost faptul 
ca între mercenarii români și străini se inchegaserä relaţii mai presus de interesul material, relaţii de înrudire, 
fapt sesizat de către Matei Basarab: „mai vârtos zic de acest neam dorobäntesc, fiind ei tot din acest pământ 
românesc (...) că s-au însoţit cu sârbii seimeni de și-au măritat fetele și surorile dupre ei. $i nu poate 
nimenea să-i conteneascä””. 

Izbucnitä la 17 februarie, Räscoala din anul 1655 reprezintä cel mai important eveniment din timpul 
domniei, dar si cea mai amplä räscoalä din Evul Mediu din Tara Romäneascä. La aceastä räscoalä au 
participat seimenii care erau amenintati cu desfiinţarea, ceilalți slujitori, dorobantii si cälärasii s-au solidarizat 
cu ei, iar țărănimea nemulțumită s-a alăturat. Potrivit documentelor vremii, răsculații „fără nici o milostivire, 
abătură în neamul românesc, în boieri de-i ucidea ca pe niște dobitoace, spunându-le că sunt vicleni și că 
ei au sfătuit pe Constantin-Vodă să scoată pe seimenieni””. Ei s-au abătut peste „toată ţara și au abătut 
la casele boierești cu arme fărâmându-i înaintea ochilor jupâneselor lor și coconilor, făcând râs pre multe 
locuri de femeile lor, jefuind casa și averea, și la tara la multe case pierit-au multi boieri”. La orașe au fost 
jefuite multe biserici și mănăstiri fiind luate odăjdiile, potirele, discurile, cărţile, icoanele și veșmintele care 
au fost apoi vândute prin târguri”. Järänimea a profitat de faptul că Domnul și boierimea nu mai aveau 
la dispoziţie unităţi militare și s-a ridicat împotriva stăpânilor de moșii. Acţiunile ei au fost răzlețe si au 
rămas izolate de răscoala organizată a oștenilor. Țăranii s-au răfuit pe alocuri cu stăpânii lor, au refuzat să-și 
îndeplinească obligaţiile feudale, au distrus mai multe curţi boierești, au ars actele de proprietate crezând că 
au lichidat dreptul proprietarului de a-i exploata!%. În această situaţie dificilă, Domnul a cerut ajutor turcilor, 
iar la sugestia sultanului Mehmet, trupele lui Gheorghe Racokzi, principele Transilvaniei și ale Domnului 
Moldovei, Gheorghe Ștefan, au pătruns în Tara Românească!“ pentru înăbușirea răscoalei. Aproape de 


Ploiești, la Soplea, sat dispărut azi, lângă actuala localitate Corlätesti, pe Teleajen, răsculații au fost înfrânți: 

„când fu la iunie 17 deni leatul 7163 sâmbătă, se lovirá toţi la Soplea în Teleajen, și cât clipeala fură biruiti 
de unguri (...) foarte multi dorobanţi și seimeni au căzut jos. Zăcea trupurile lor grămadă, unul peste altul 


câte 50, câte 100, la alte locuri și mai multi”. 


După lupta de la Șoplea s-a întărit alianţa celor trei tari românești în vederea unei campanii 
antiotomane. „Intelegerea” celor trei conducători români Gheorghe Racokzi, Constantin Șerban și 


Gheorghe Stefan a fost percepută ca o amenințare de către Înalta Poartä!® 


, mai mult înţelegerea cu ţarul 
Moscovei și cu Patriarhul Constantinopolului au determinat autorităţile otomane să hotărască mazilirea 
celor trei principi. Știrea despre mazilirea Domnului a juns la Târgoviște în 5 ianuarie odată cu vestea că noul 
Domn numit este Mihnea Radu (Mihnea al III lea)". Pentru înlăturarea lui Constantin Serban, au trecut 
Dunărea 40000 de turci la care s-au adăugat aproape 30000 de tătari. Deși a avut aproape 32000 de oșteni, 
rezistenţa organizată de către voievodul muntean a fost timidă, fără să aibă curaj pentru o înfruntare directă, 
reușind doar să incendieze Bucureștiul, Tärgovistea și câteva sate în calea turcilor: „Domnul s-a tras înapoi 
fără a fi încercat măcar o singură bătălie (...) Îndată ce tătarii au început härtuiala, trupele lui Constantin 
și-au pierdut cumpätul și au fugit. Lătarii s-au înapoiat la Târgoviște, tăind cu sabia pe toţi pedestrasii 
pe care i-au găsit în drum”, consemna Paul de Alep, martor al acelor evenimente!%. Părăsit de toți, „căci 

oamenii lui Constantin Serban erau legaţi de domnie nu prin credinţă, ci prin sold4”*%, a traversat hotarul in 


Transilvania la 10 martie 1658, iar în locul lui a fost înscăunat Mihnea al III-lea. Mazilirea lui Constantin 


Serban și ridicarea în scaun a lui Mihnea au fost semnalate curând în majoritatea curților europene: Venetia, 


Amsterdam, Viena etc”. 


Inainte de mazilirea sa, Constantin își asigurase un adăpost în Transilvania, anume cetatea Șiteu 


cu moșiile de la Aleșd!%. Aici vine și Domnul mazilit al Moldovei si va locui alături de Constantin până 

în toamna anului 1659. De aici vor trimite scrisori către curţile de la Viena, din Polonia sau alte state 
europene pentru a obţine sprijinul pentru reocuparea scaunelor, dar fără răspuns. Mai târziu a fost mazilit și 
Mihnea al III-lea care a trecut si el în Transilvania, alăturându-se celorlalți Domni maziliti. Între Gheorghe 
Racokzi al II-lea, Constantin Serban și Mihnea al III-lea se încheie la 12 octombrie 1959, la Bran, un tratat 
prin care Constantin renunţă la tronul Ţării Românești în favoarea lui Mihnea, care se obligă să-i dea tot 
sprijinul necesar în schimbul ajutorului dat de Racokzi pentru ocuparea tronului Moldovei*”. Gheorghe 
Ștefan renunţă la pretenţiile asupra scaunului Moldovei în favoarea lui Constantin cu condiţia ca acesta 
să plătească o datorie de 6000 de de taleri către principele Transilvaniei. Constantin reușeste să ocupe în 
două rânduri tronul Moldovei, dar domniile sunt extrem de scurte: octombrie-noiembrie 1659 și ianuarie 
- februarie1661. Mai reușește o domnie scurtă în Tara Românescă în mai -iunie 1660, după care ia drumul 
pribegiei. Alături de Nedelea sau Nedelca, ibovnica lui Mihnea al III-lea, cu care se va căsători mai târziu, 
pribeagul voievod pleacă în Polonia unde moare de boală în 1685. A fost înmormântat în cimitirul de la 
Mănăstirea Lawrow cu hramul Sf. Onufrie, situat lângă moșia lui din Waniowice, la izvoarele Nistrului, 

pe care o „miluise în multe rânduri”! si donase o bucată din lemnul Sf. Cruci „pentru iertatea păcatelor si 


pentru sănătatea trupeacă și sufletească’. 


Domnul Constantin Șerban, pribeag 25 de ani, deși a avut cea mai lungă pribegie din istoria 
noastră, a fost un mare ctitor. Ca serdar a ridicat împreună cu soţia sa Doamna Bălașa biserica Adormirea 
Maicii Domnului din Dobreni între anii 1642-1646. Ca Domn a ridicat actuala Catedrală Patriarhală 
cu hramul Sf Împărați Constantin si Elena, cunoscută pe vremuri ca Mitropolia de la București, maica 
tuturor bisericilor din Valahia, şi biserica Sf. Gheorghe din Pitești. Catedrala din Bucuresti pe care Paul 
de Alep o considera „măreaţă și prea strălucită” a fost construită după modelul ctitoriei lui Neagoe 
Basarab de la Curtea de Argeș. Biserica are patru turle mari, naosul în formă de treflă, pronaosul 
supralărgit și, spre deosebire de cea de pe Argeș, un pridvor larg deschis la intrare, iar acoperișul din 

plumb avea o greutate de 40000 kg". 

Hotärärea de ridicare a acestei Biserici a fost luatä, potrivit unei traditii, dupä bätälia de la 
Soplea 1655, moment decisiv al existenţei sale ca Domn al Ţării Românești. Locul ales a fost cel mai 
înalt deal al Bucureștilor, pe locul schitului de lemn al lui Oprea luzbașa. Biserica a fost sfinţită sub 
Mihnea al III-lea, în 8 iunie 1658 și pictată puţin mai apoi, în 1665, sub Radu Vodă Leon, același 
Domn care mută aici, definitiv până astăzi, sediul Mitropoliei Ungrovlahiei. 

Biserica domnească de la Pitesti este atribuită în unele cronici lui Matei Basarab care a facut-o 
din temelie de piatră si în sus de lemn... după aceea fiind räutäfi, a ars. Actuala biserică construită din 
temelie pănă la sfârşit, de Constantin Șerban și soţia sa Doamna Bălașa, după modelul bisericii de la 
Mănăstirea Dealu, are o arhitectură deosebită care oglindește rafinamentul constructiior ecleziale ale 
sec XVII și a fost finalizată, potrivit pisaniei!!*, la 13 mai 1656. 

Ca pribeag, a ctitorit biserica de la Tinăud în Transilvania, la Muncaci (azi în Ucraina) a ctitorit 
biserica-paraclis a Mănăstirii Cernagora, iar la Misticiov o altă biserică, pe locul uneia vechi de două 
secole, a cneazului Teodor Koriatovici”. 

Pe lângă cele șase biserici ctitorite, Constantin Șerban a ajutat și alte lăcașuri de cult și, potrivit 
obiceiului domnesc, a făcut danii și la Mănăstirile de la Sf. Munte Athos. Așa cum am mai menţionat, 
a ajutat Mănăstirea Lawrow, Mănăstirii Cozia i-a dăruit satul Cälimänesti pentru ca sătenii să-i ajute 
pe călugări să îndepărteze piatra care cădea din munte pe drumul mare ce ducea la vama Câineni, 
conditionänd această donaţie de trecerea la Proscomidie.***, A dăruit vechii mănăstiri Cobia din 


dealurile Gäestilor satul domnesc Racoviţă din judeţul Vlașca, întru pomenirea lui și a fostului cuplu 

domnesc, Matei Basarab si Doamna 
Elina". 


Deşi a avut domnii multe, 
Constantin Șerban a avut puţini ani 
de domnie, dar asta nu l-a împiedicat 
să fie un aprig apărător al neamului 
românesc și, pribeag fiind, un ctitor 
de prim rang. În memoria lui, până nu 
demult, Căminul Cultural din Dobreni 
s-a numit „Constantin Șerban”, iar 
Liceul Teoretic din localitatea Alesd îi 
poartă cu mândrie și respect numele, 
ca un omagiu celui care a creat pe acele 
meleaguri prima școală românească, 
promovând, totodată, cultura, limba și 
spiritualitatea românească dincolo de 


Carpaţi. 

111.2. Doamna ۵ 


Doamna Bălașa, prima soţie a Domnului 
Constantin Serban, era fiica stolnicului moldovean 
Nicolachi Ralli și a Mariei. Pe Maria o găsim în alte 
documente și cu numele de Ilina, fiind fiica lui Toader 
Boul, vistierul Moldovei. Bălașa era nepoata fostului ban al 
Craiovei din 1631, Pătrașcu Boul, cumnatul domnitorului 
Leon Tomşa (1629-1632), dar era și nepoata Saftei, a 
doua soţie a domnului moldovean Gheorghe Ștefan, astfel 
Constantin Cârnul prin soţie era înrudit cu voievodul de 
la Iasi. S-a căsătorit cu viitorul Domn la vârsta de 18 ani, 
nunta făcându-se la curtea lui Leon Tomșa”, iar la numai 
45 de ani páráseste această lume din cauza unei boli. A 
avut o singură fiică „domnita Bălașa” care a decedat la 
vârsta copilăriei. 

Ca și înaintașa sa, Doamna Elina, soţia lui Matei 
Basarab, Doamna Bălașa a fost o principesă luminată, 
iubitoare de frumos dar și ocrotitoare a Bisericii. A 
ctitorit trei biserici împreună cu Constantin, menţionate 
în capitolul anterior. Pe lângă acestea și datorită faptului 
că-i reveneau o mie de galbeni de la minele din Valcea”®, a 
refăcut Mănăstirea Jitianul de lângă Craiova, fiind amintită 


ctitoră principală în Letopiseţul Cantacuzin, pe care apoi 


118 N. Stoicescu, Constantin Șerban, p. 153. 
119 Sever Zotta, „O colecţie veche de spite de neam”, in Revista Istorica, nr. 1-3, 1927, p. 50. 
120 Paul de Alep, Jurnal de călătorie, p. 141. 


a inchinat-o Mänästirii Sf. Pavel 
de la Athos!?!. A restaurat biserica 
Sf. Vineri din Curtea Domnească 
de la Târgoviște, adăugându-i 
un pridvor, locul unde va fi 
reînhumată. 


În partea de sud-est a 
curţii domnești din Targoviste, 
deasupra grădinilor, a construit 
în anul 1656 o clădire, Casa 
Bălașa, care a fost dedicată iniţial 
adăpostirii celor săraci și bolnavi. 


Este astfel primul așezământ de : 
2 A ۳ Casa Bälasa din Tärgoviste 
acest fel din Tara Romäneascä, 


după cum arăta pisania"? de pe faţada de sud, servind apoi, pană la sfârșitul secolului al XIX-lea, drept 
școală. Era alcătuită din patru încăperi, dispuse in sir pe un singur nivel, acoperite cu bolți în cruce și 
despărțite prin două săli ce inlesneau accesul atât în curtea interioară a bisericii, cât și către anexele de 
pe faţada de Nord. 

Doamna Bălașa, plecată prematur din lumea aceasta, rămâne o figură discretă între doamnele 
și domnitele muntene. Pioasă, căci deseori ingenunchea sub epitrahirul Patriahului Macarie pentru 


123 


a fi dezlegată!%, numele ei moldovenesc va fi preluat si de boierii munteni. In memoria ei una din 


străzile localităţii Dobreni poartă numele Doamna Balasa, iar Liceul de arte din Târgovite se numește 
Bălașa Doamna. 


121 C.D. T.R., vol. VIII, doc. 1133. 

2 N. Iorga, Inscripfii: p. 112 : Aceste chilii făcutu-le-au Doamna Bălașa a lui Io Costandin B(a)s(arab) Voevod la 
sflăn)tu i dumnezeiescu hram Preapadoamna Paraschiva, ca să le fie dumnealor pomeaná, si părinților dumnealor, Io 
Sárbanu Voevod i gosp(o)ida eg. Elina, i jupanu Necolachi biv Stolnic i jupanita eg. Elina, ca să fie de odihnă crestinilur 
cari cad in nevoe, cei ce scap la sf(a)nta beserecä, — să fie pomeană in veac (s-a scris in luna lui Iunie 5 zile anul 7164) 1. 


123 Paul de Alep, Jurnal de călătorie, p. 146. 


111.3. Prințul Dimitrie Ghica 


O personalitate de talie naţională, care a deţinut moșia Dobreni, 
a construit un conac în care a locuit la Dobreni și de numele căruia 
este legată împroprietărirea și statornicirea locuitorilor de pe strada 
Linia Mica (str. Constantin Serban) este Prinţul Grigore Ghica” 
(1816-1897). Era fiul Domnului Ţării Rämänesti Grigore al IV-lea 
Ghica (1822-1828), primul domn pământean după perioada fanariotă. 
După școala urmată la București, studiază între anii 1829-1834 la 
Scoala Corpului de cadeți din München, iar după absolvire este înrolat 
în Garda imperială a Rusiei cu gradul de maior, unde activează până 
1837. După mai multe călătorii prin Europa revine în ţară, unde în 
1854 este numit membru al Curţii de Apel, iar între 1855-1857 Prefect 
al Poliţiei. Intră în politică deţinând mai multe funcţii, la început ca 
susținător al Partidului Conservator, pentru ca în partea a doua a 


carierei să fie membru al Partidului Naţional Liberal. A fost susţinător 
al Unirii Principatelor și chiar se gândea să candideze la domnie, dar renunţă și susţine pe Alexandru 
loan Cuza. Deși îl sustinuse, mai târziu participă la complotul ce a dus la abdicarea lui. 

Ca om politic a deţinut mai multe funcţii. A fost primar al Bucureștilor între 1857-1861 și 
Președinte al Consiliului de Miniștri al Țării Românești între 19 iulie 1861-22 ianuarie 1862. După 
înlăturarea lui Cuza, conduce mai multe ministere: Ministerul de Interne, Ministerul lucrărilor 
publice, Ministerul justiţiei și Ministerul de externe. Este ales deputat, senator, președinte al Adunării 
deputaţilor, președinte al Senatului în două legislaturi și președinte al Consiliului de Miniștri între 
anii 1868-1870. Ca președinte al Senatului României, Ghica a contribuit la adoptarea actului prin care 
România era proclamată regat pe 14 martie 1881. 


124 Sursa de inspiraţie la acest capitol a fost www.enciclopediaromaniei.ro/wiki/Dimitrie_Ghica. 


Dimitrie Ghica a fostși un renumit publicist,colaboränd la publicaţiile: 
„Revista Dunării”, „Ordinea”, „Alegătorul liber”, „Analele Academiei 
Române”, „Columna lui Traian”, „Pressa”, „Revista literară și științifică”, 
„Voința naţională”. Ca om de afaceri, a făcut parte din Comitetul marilor 
proprietari care a creat Creditul Funciar Rural, iar în 1875 a înfiinţat „Banca 
de București” cu capital francez. A murit pe 15 februarie 1897, în București 
la vârsta de 81 de ani și a fost îngropat cel mai probabil la Cimitirul Belu. 

De la Prinţul Ghica, din anul 1882, se păstrează în altarul Bisericii 
din Dobreni o frumoasă cruce de lemn, pictată deosebit, folosită și azi în 
serviciul religios. 


une 1861-2) ianuarie 1862: 
al Munteniei 


17 noiembrie 1879 - 8 septembrie 1888 
9 decembrie 1895 - 15 februarie 1897 
Președintele Consiliului de Miniștri | 16 noiembrie 1868-17 ian. 1870 


11 februarie 1866 - 10 mai 1866 
24 ianuarie 1870 - 27 ianuarie 1870 


16 noiembrie 1868 - 26 august 1869 
21 ianuarie 1870 - 24 ianuarie 1870 (ad-interim) 
Ministrul Lucrărilor Publice 16 noiembrie 1868 - 27 ianuarie 1870 


111.4. Poetul martir crestin Vasile Militaru 


Vasile Militaru, mare poet și scriitor român, fost deţinut 
politic, s-a născut la 21 septembrie 1886, în localitatea Dobreni, 
într-o familie numeroasă de ţărani, fiind al treilea copil din 
cei șapte ai familiei Gheorghe și Tinca Militaru, de la care a 
moștenit virtutea cinstei, a omeniei, a bunätätii si a credinţei in 
Dumnezeu. Tatăl său, Ghiţă, așa cum era numit de consăteni, 


a participat si a fost unul din capii Räscoalei din 1888*% de la 


Dobreni, pentru aceasta fiind închis la Penitenciarul Văcărești 
2 ani. Școala primară a urmat-o în Dobreni sub îndrumarea 
învățătorului Manea Manolescu, dovedind dorinţă de studiu 
și aptitudini literare. După terminarea școlii, familia neavând 
posibilităţi să continue studiile, lucrează ca „băiat de prăvălie” la 


cârciuma lui Ghiţă Stolovici din satul învecinat Vărăști!%. 


După cätva ani petrecuţi la prăvălie, din dorinţa de a 
cunoaște lumea, pleacă la București, iar în anul 1905 lucra la 
Capșa, pe Calea Victoriei, cea mai importantă cafenea din 


București la acea vreme, frecventată de personalităţile vieţii 


politice și culturale. 


La Capșa este descoperit ca talent literar, căci odată cu notele de plată tânărul Vasile lăsa pe masă 
clienţilor mici catrene sau versuri. De la 15 ani începe să scrie versuri, câţiva ani mai târziu prezintă caietul 
cu poeziile sale lui Alexandru Vlahuţă, iar scriitorul, plăcut surprins, îl recomandă lui Barbu Ștefănescu 
Delavrancea și lui Duiliu Zamfirescu. Ajutat și sprijinit de aceștia, ocupă un post de funcţionar în Ministerul 


25 Nichita Adrian, Monografia satului Dobreni, p. 56. 
12 Nichita Adrian, Monografia satului Dobreni, p. 57. 


A_ A ۰ 


Lucrärilor Publice si isi incepe cariera literarä, debutänd la värsta de 18 ani, in revista „Literaturä si 
artă română“, întemeiată de Olănescu-Ascanio, condusă pe atunci de M.I. Petrașcu si la care au 
colaborat Hașdeu, Coșbuc, D. Zamfirescu, Al. Vlahuţă si alti fruntași ai literaturii românești. Talentat 
fiind, colaborează apoi și cu alte reviste ca „Flacăra”, „Drum Nou”, „Porunca Vremii” „Ziarul Universul”, 


„Convorbiri literare”, „Curierul artelor”. 


În anul 1919 publică primul volum de poezii întitulat Szropi de rouă, in care descrie viata la 
tara, parcă idealizată, cu indeletnicirele și bucuriile ei, dar si cu regretul înstrăinării. În anul 1922 este 
ales membru al Societăţii Scriitorilor Români. În anul 1925 publică al doilea volum de versuri „Cartea 
Neamului”, în 1927 volumul „Doina”, apoi, un an mai târziu un alt volum, „Fabule”, iar în 1936 un alt 
volum de fabule intitulat „Viermi și stele”. 


Vasile Militaru a acordat o atenţie deosbită și poeziei religioase, ceea ce l-a consacrat drept un 
mare poet creștin dar si un moralist desăvârșit. Volumele „Vorbe cu tâlc”, „Spre Împărăţia lui lisus”, 
„Poemele nemuriri”, „Șoaptele îngerilor”, poemele „Biserica Bucur 
Ciobanul” și „Cartea lov” sunt izvoare de înţelepciune, care aduc 
înseninare în suflet și întărire în credinţă, sunt modele de trăire 
duhovniceascăși de urmare a lui Hristos”. Cele mai importante opere 
rămân „Psaltirea în versuri”, publicată în anul 1933 și premiată de 
Academia Română, dar mai ales „Divina Zidire”, Biblia versificată și 
ilustrată, operă la care a lucrat 25 de ani și a rămas în manuscris, reușind 
să vadă lumina tiparului după sfârșitul perioadei comuniste, opere 
care-l fac pe poetul din Dobreni inegalabil. 


În perioada interbelică Vasile Militaru se apropie de Mișcarea 
legionară căreia îi dedică după anul 1933 mai multe poezii: Purtătorii 
tortei, Bucură-te ţară, etc, poezii care se vor publica în anul 1938 in 
volumul „Iemelie de veac nou”. O parte din poezii le semnează cu 


pseudonimul Radu Barda, sub același pseudonim în timpul celui de-al 


127 Pr. Mihail Manolică, Un scriitor trecut în uitare: Vasile Mlitaru, in http://admd.info/revista/2007-02_04/Militaru.php. 


doilea Räzboi Mondial publicä un volum de versuri patriotice, dar semneazä si articolele publicate in 
ziarul „Porunca Vremii”, ziar „de luptă naţională și creștină”. 


După instaurarea comunismului, poetul este izolat de lumea literară, nereușind să mai publice nimic. 
Totuși nu a încetat să scrie și s-a axat pe poezie religioasă. A scris mai multe poezii lăsate în manuscris, dar 
care vor vedea lumina tiparului în mai multe volume după evenimentele din 1989. 


În literatura română nimeni n-a cântat ca el credinţa în Dumnezeu și nemurirea sufletului. În 
versurile sale ne îndeamnă să urmăm calea virtuţilor care duce la desăvârșire în spiritualitate, la ferirea 
de rele, adică de păcat, pentru ca prin credinţă, nădejde și dragoste să sporim în iubirea de Dumnezeu și 
de oameni. În versurile sale se oglindește viata sa. El nu are altă biografie. Ca un bun creștin a crezut si a 
trăit poruncile Sfintei Biserici Creștine Ortodoxe, a predicat Evanghelia Mântuitorului Hristos ca un bun 
misionar prin versul lui inspirat. 

În perioada prigonirii comuniste reușește să scape de valurile successive de arestări, însă la un 
moment dat i se cere să scrie pentru noua conducere și pentru „clasa muncitoare”. Refuză categoric, 
afirmând cu tărie că „în poezia mea nu va rima niciodată tractorul cu poporul”. Urmare a refuzului, i se 
„descoperă” trecutul legionar și faptul că a scris poezie religioasă, interzisă în acea perioadă, și este arestat 
la 8 ianuarie 1959. Detentia o face la Pitești unde va fi torturat crunt în ciuda faptului că la data arestării 
avea 74 ani. De la Pitești este transferat la închisoarea din Craiova, unde este judecat procesul său. Prin 
sentinţa nr. 390 din 20 iunie, Tribunalului Militar din Craiova l-a condamnat la 42 de ani de temniţă grea: 
20 ani pentru crima de uneltire contra ordinii sociale, la 12 ani închisoare corecțională pentru delictul 
de deţinere de publicaţii interzise; la 10 ani de degradare civilă, confiscarea totală a averii personale plus 
obligaţia de a plati 1000 de lei cheltuieli de judecată. În varsta de 74 ani, poetul a primit o condamnare 
de 42 ani, urmând a fi eliberat la vârsta de 106 ani. 

După pronunţarea sentinţei este dus la închisoarea de la Ocnele Mari, jud. Vâlcea, ţinut izolat 
pentru a nu periclita „șansele de reabilitare” ale colegilor deţinuţi, unde în mai putin de o lună moare. Trei 
săptămâni mai târziu, după criminala sentinţă, pe data de 8 iulie 1959, Vasile Militaru s-a stins. Pentru 
marea sa credință, Dumnezeu a facut astfel încât poetul să poată pleca din această lume în prezenţa unui 


preot și a unui deţinut politic care peste ani să poată mărturisi despre martiriul său. 


Mărturia lui Dumitru Radu Udar - Documentele rezistentei. Vol. 1 


„... am fost scos afară cu încă un deținut, preot, căruia nu-i mai retin numele... Ne-au dus pe un coridor 
întunecat, oprindu-ne la ordin în dreptul unei uşi pe care a deschis-o şi ne-a poruncit să intrăm înăuntru, aici 
fiind de fapt o camerá-celulá a infirmeriei închisorii. Multe temnițe dispuneau de asemenea celule. Singur in 
camera-celulá, o jilavă făptură de om, era căzut din pat cu fața în jos. Gardianul tiran ni s-a adresat cu ură care 
il caracteriza si pentru care era apreciat (de conducere). Banditul ăsta trage să moară, ridicafi-l în pat mai repede. 
L-am întors cu fața în sus pe muribund si l-am așezat în pat. Acest om era Vasile Militaru. Cu ochii 
dați peste cap si cu față brazdatä de chinurile morţii. Nimic nu mai era viu în el, doar ochii, parcă năluci 
nepământene, vegheau așteptând de undeva o mână de ajutor care nu mai venea. Am trecut la picioare 
făcând semn preotului să treacă la cap. Din privire şi din mișcarea buzelor (gardianul stătea în uşă) 
m-am înțeles cu preotul să-i spună rugăciunea din urmă, pentru dezlegare. Când preotul a început prin 
mișcarea buzelor să-i facă rugăciunea de dezlegare, pleoapele muribundului s-au deschis, apoi iarăși s-au 
închis şi, parcă mulțumit, s-a inseninat la faţă si şi-a dat duhul. Asa i-a fost dat, sá nu aibă o lumânare 
aprinsă la căpătâi în acele ultime clipe ale vieţii, el care se risipise în atâtea generaţii. Ne-am dat seama 
cat de profundă a fost credința în Dumnezeu a poetului, care şi-a acceptat moartea ca pe o împărtășanie. 
„Ne-a aruncat din uşă o cămaşă si o pereche de indispensabili - ce-i drept curate - si ne-a 
poruncit: “Dezbrácafi-l pe bandit de ce are pe el si imbrácafi-l cu rufele astea.” Am executat 
operația sub supravegherea lui. Când a văzut că este gata, ni s-a adresat autoritar si dusmänos: 
- Iesifi afară! Bine că a murit. Un bandit mai puţin in țară. Ne-a condus în celulă, având grijă pe parcurs să 
ne atragă atenţia: 

-Sa nu cumva să ciripifi în celulă unde aţi fost si ce-afi facut, că știți ce vă așteaptă!” 

Trupul bătrânului Militaru a fost pus într-o ladă apoi cărat cu cäruful spre groapa comună de către doi 
deținuți de drept comun.” 

Regimul comunist a hotărât nu numai să îl lichideze fizic, ci mai cu seamă să îl șteargă pentru 
totdeauna din sufletul și conștiința românilor. Astfel, cărţile sale au devenit interzise. Cine avea o carte 


semnată Vasile Militaru în bibliotecă risca ani buni de temniţă. Cei mai multi au aruncat cărţile poetului 


de frică, altii le-au păstrat fără coperţi; alţii au păstrat câteva pagini. Unele versuri foarte cunoscute au fost 
atribuite altor scriitori sau folclorului popular**. 

Vasile Militaru nu a avut urmași, singurul său fiu din prima căsătorie s-a sinucis la vârsta de 17 
ani. A doua soţie, mult mai tânără, actriţa Telly Barbu, s-a preocupat de reabilitarea numelui marelui poet, 
reușind după 25 de ani de la dispariţia poetului să-i aducă și să-i reinhumeze rămășițele pământești de la 
Cimitirul din Ocnele Mari la Cimitirul Bellu, pe Aleea scriitorilor, nr.114, în București. 

Pentru a aduce un omagiu marelui poet, colectivul școlii din Dobreni, biserica din Dobreni și 
autoritatea locală au organizat în data de 28 septembrie 1996 o manifestare prilejuită de împlinirea a 
100 ani de la nașterea sa. Cu această ocazie a fost dezvelită o placă comemorativă din bronz care este 
amplasată în incinta școlii. Scopul manifestării a fost și acela de a atribui școlii numele „Vasile Militaru”, 
dar demersurile oficiale intreprinse în acest sens nu s-au finalizat la nivelul Inspectoratului școlar Giurgiu 
din motive necunoscute. Azi, principala stradă din Dobreni poartă numele marelui poet Vasile Militaru. 
În prezent Primăria Comunei Vărăști împreună cu parohiile de pe raza comunei fac demersurile necesare 


pentru înfiinţarea Centrului Cultural „Vasile Militaru”. 


128 Celebra poezie A venit aseară mama se spunea că este a lui George Coșbuc, iar poezia M-am născut într-un bordei este creaţie 
populară. 

1% Capitol inspirat din următoarele surse: 

http://modeleromanesti.blogspot.ro/2009_06_01_archive.html 
http.//www.hotnews.ro/stiri-arhiva-1002130-serial-sfintii-inchisorilor-vasile-militaru-poeziile-mele-nu=rima-poporul-tractorul.btml 
http://xoomclips.com/more_clip. php 2id=wZjmeaLlOok4 

http://www. aparatorul.ma/vasile-militaru-martir-al-poeziei-si-credintei-in-dumnezeu/ 


http.//ziarullumina.ro/50-de-ani-de-la-trecerea-la-cele-vesnice-a=scrittorului-vasile-militaru-42257.html 


RUGACIUNE 


Mărire Tie, Doamne Sfinte, 
Că mi-ai dat viaţa „o comoară » 
Mi-ai dat lumina, mi-ai dat minte 


Și toate câte mă-nconjoară. 


Să fiu mereu iubit de Tine 

Eu voi munci din răsputere, 
Mereu voi face numai bine 

Si voi fi numai mângâiere. 

Voi înflori prin fapte bune 

Asa cum înflorește mărul 

Si-n toată vorba mea voi spune 


De-a Pururi numai adevărul. 


Cu toți copiii voi fi frate 

Și nu voi şti ce este ura 

Spre clevetiri şi nedreptate 

Eu, Doamne, n-oi deschide gura. 
Flămândului s-astâmpăr chinul 
Voi frânge pâinea mea în două 


Voi fi curat precum e crinul 


Scăldat în boabele de rouă. 
Cu mila inima-mi va bate 
Si voi iubi cu milă sfântă 
Pe orisicare vietate 


Ce-n lumea asta nu cuvântă. 


Așa mă leg, cu dor fierbinte, 
Să-mi fie fapta şi cuvântul 
Si-asa ajutä-mi, Doamne Sfinte, 


Cum îmi voi fine legământul. 


A VENIT ASEARĂ MAMA 


A venit aseară mama, din sătucu-i de departe, 
Ca să-și vadă pe feciorul, astăzi domn cu multă carte. 
A bătut sfios la ușă, grabnic i-am ieşit în prag, 


Mi s-a umezit privirea, de iubire şi de drag. 


Sărutându-i mâna dreaptă, ea m-a strâns la piept sfioasă, 
Și intreband-o câte toate, a intrat apoi în casă. 
Inlăuntrul casei mele, câtă brumă am adunat, 


Da prilej ca biata mamă, să se creadă-ntr-un palat. 


Nu-ndrázneste nici să intre, cu opincile-n picioare, 

Și cu multă grijă calcă, doar alături de covoare. 

Eu o-ndemn să nu ia seama, şi să calce drept în lege, 
Că doar e la fisu-n casa, nu e-n casă vre-unui rege. 

Și abia o fac să sada, pe-un divan cu scoarța nouă, 
Mi-era dor de tine maică, fi-am adus vreo zece ouă. 
Nitel unt i-a colea-n traistă, nişte nuci, vreo două sute, 
Și cu ochii plini de lacrimi, prinse iar să mă sărute. 


Poate mor că sunt bătrână, si-aprins dorul să má-ndrume, 


Să mai văd odată maică, ce mi-e azi mai drag pe lume. 
Caierul mi-e pe sfärsite, mâine poate-si curmă firul 


Si-ntre patru bläni de scânduri, să mă cheme cimitirul. 


Jale mi-i de voi máicufa, şi visez chiar şi deşteaptă 

Cum pe-o margine de groapă, bietul taică-tu m-asteapta 
Tu cu dorul mamei în urmă, să te-aduni cu frati-acasa 
Și sá-mparti agoniseala, de pe urma ei rămasă. 

Iară tu că mai cu stare, decât fraţii tăi pe lume 

Să iei casă-n care fie, fi-a fost dat sá vi pe lume 

Când si când în miez de vară, sau de Paşti să vadă satul 


Cum îmi vine ca-n tofi anii, la căsuţa mea băiatul 


Si-avánd tihna si-odihna, la venire sau plecare 
S-aprinzi şi la groapa maichii, cât-un păi de lumânare. 
A tăcut apoi bătrâna, şi-a plâns mult cu lacrimi grele, 


Ce curgându-i lin în poale, se-ntâlneau cu ale mele. 


111.5. Daniel Danielopolu 


O personalitate de talie mondială ce a locuit o perioadă, 
mai ales în lunile de vară, în localitatea Dobreni a fost medicul 
Daniel Danielopolu. A fost căsătorit cu Gabriela, fiica boierului 
Mihail Kalinderu din Dobreni care primește de la tatăl său casa și 
moșia de la Dobreni. De aceea, conacul Kalinderu se va numi mai 
târziu conacul Danielopolu. Aici, în liniștea din afara orașului, 
marele cercetător a pus pe hârtie unele din studiile sale. Sătenii 
își amintesc și astăzi de Domnul Dr. Daniel care mergea la pescuit 
de broaste pe care apoi le tăia, iar Doamna Gabriela, o femeie bună la 
suflet era prezentă printre săteni si niciodată nu se deplasa cu trăsura, 
ci numai pe jos". În biserică, pe Sfânta Masă, se află o frumoasă 
cruce donată de Gabriela Kalinderu în anul 1932. 

Daniel Danielopolu a trăit între anii 1884-1955 și a fost 


medic, fiziolog, farmacolog, profesor universitar la Facultatea de 
Medicina din București. Personalitate marcantă a științei medicale românești, este primul medic savant de 
anvergură care nu a frecventat nicio universitate occidentală și nu a efectuat peste hotare stagii științifice 
importante. În anul 1935 propune crearea Academiei de Medicină și devine secretarul acestei instituţii, 
în 1938 devine membru de onoare al Academiei Române, iar în anul 1943 membru titular al Acedemiei 
de Științe din România. A fost membru al mai multor foruri științifice internationale, al Academiilor 
de Medicină din Paris, Madrid și Buenos Aires, precum și al societăţilor de medicină din Paris și Viena. 
Pentru perioade scurte, în guvernul Sănătescu (4 nov. - 5 dec. 1944) și în guvernul generalului Nicolae 
Rădescu (6 dec. 1944 - 28 febr. 1945), a fost ministru al Ministerului Sănătăţii si Asistentei sociale. 


130 Informaţii primite de la Cosilierul parohial în vârstă de 85 ani, Voicu Stefan. 


Potrivit insemnärilor unui apropiat, Puiu Stoiculescu, a fost si medicul personal al reginei Maria, al 
marelui om politic Ionel I. C. Brătianu si al multor alte personalități". 

A studiat interdependenta dintre sistemul nervos somatic si cel vegetativ, a creat metoda 
viscerograficä in medicina experimentalä si in cea clinicä, a adus contributii la patogenia si tratamentul 
anginei pectorale!*?. 

Danielopolu abordează, printre primii în lume, o concepţie nouă în descrierea funcţiilor biologice, 
concepţie denumită astăzi biocibernetică, legată de prezentarea organismelor și a funcțiilor organelor 
ca pe niște sisteme. El face o distincție netă între activitățile biologice în care se întâlnesc procese 
informaţionale și cele în care nu au loc astfel de situații. A fost o autoritate la nivel mondial în studiul 
sistemului neurovegetativ, introducând noi metode pentru investigarea acestuia, ca de pildă, proba 
atropinei și ortostatismului. Este autorul unor studii clasice privind gușa endemică, reumatismul, angin 
de piept si a introdus noi metode de tratament, printre care terapia cu strofantină în doze fractionate în 
insuficiența cardiacă. 

În perioada de după al doilea Război Mondial, ca în cazul mai multor personalităţi, activitatea 
stiintificá îi este ingräditä, iar studiile sale nu mai pot vedea lumina tiparului. Astăzi, în semn de preţuire 
pentru activitatea depusă, o stradă din București, dar și Institutul de Fiziologie Normală și Patologică se 
numesc „Daniel Danielopolu”. 


131 Dr. Puiu Stoiculescu, „Destinul lui Daniel Danielopolu”, în săptămânalul Viața medicală, nr. 36/9 septembrie 2011, p. 2, rubrica 
„Dicţionar medico-istoric. 

15 Membrii Academiei Române din 1866 până în prezent, Academia Română. 

133 Dr. Mihail Mihailide ‚D. Danielopolu în audienţă la Petru Groza, președintele MAN: „Am fost judecat pentru că am susţin 
știința românească“, în Viafa Medicală - săptămânal al personalului medico-sanitar, nr. 20 ( 1208) mai, 2013. 


IV. Gonace boieresti 


IV.1. Gastelul de la "Prințesa" 


Ruinele pline de vegetaţie și 
acoperite de mormane de gunoaie care 
se pot vedea azi în cartierul Prinfesa 
amintesc de un monumental conac 
ce a aparţinut Domnului Constantin 
Șerban. Paul de Alep, care l-a însoţit 
pe Patriarhul Macarie la Dobreni la 1 
septembrie 1657, impresionat a lăsat o 
frumoasă descriere: „Acolo (la Dobreni) 
este o curte mare înconjurată de un gard 
de scânduri lămbuite, înăuntrul cărora 
sunt clădiri mari și spatioase cu firide si 
bolți acoperite în întregime cu chipuri 
de sfinți și cu altele asemănătoare. 
Odăile dau spre o grădină foarte 
mare, împărţită în straturi ca grădinile 


francilor, cu jgheaburi de olane. În 
curtea de afară este un bazin (lac) mare 
de apă, cu un pod peste el de la un capăt la celălalt. In mijlocul grădinii este un chioșc frumos și lângă 


el o biserică din piatră cu hramul Adormirea Maicii Domnului”™. 


134 Paul de Alep, Jurnal de călătorie, p. 230. 


Așezat pe malul stâng al Cociocului, nu departe de vechea confluență cu râul Sabar, construit din 
cărămidă cu ziduri groase de 1 m, cu lungimea de 30 m, lățimea 17 m și adâncimea pivnitelor de peste 5 
m, conacul, construcţie impunătoare, avea parterul alcătuit din 5 camere, două din ele fiind saloane. 
Camerele mari si spatioase erau ornate cu firide, iar bolțile erau pictate în întregime cu chipuri de sfinţi, 
cu scene de luptă și cu alte picturi asemănătoare’. În apropierea conacului erau construite enexe: locuinţe 
pentru oamenii de la curte, grajduri pentru animale și hambare pentru depozitarea celor necesare. Curtea 
mare de peste 5 ha, înconjurată cu un gard din scânduri îmbinate, era un adevărat parc plin de flori, terasat 
până la lac, asemănător curților palatelor din Franţa. În mijlocul grădinii se afla un chioșc frumos unde 
doamnele și domnitele de la curte se relaxau și puteau servi o cană de ceai. Lacul cu sălcii pletoase pe 
margine in care păsările nu încetau să cânte, completează peisajul de basm ce învăluie casze/ul asa cum il 


numeau și încă îl mai numesc sătenii. 


Data la care a fost 
construit conacul este incertä. 
Sigur este cä el a apartinut lui 
Constantin Serban inainte ca 
să ajungă Domn'*. Acolo unde 
nu sunt documente sigure, se 
lasă loc interpretărilor. Unii 
susţin că palatul a fost construit 
de Constantin Șerban, alţii că 
l-ar fi construit Domnul Ţării 
Românești Radu Șerban, tatăl 
lui Constantin pe care l-ar 
fi dat tiitoarei sale Elina, ca 


să locuiască împreună cu fiul 


135 C.C. Giuräscu, Isforia românilor, p. 74. 
136 C.C. Giuráscu, Isforia românilor, p. 74. 


lor. Documentul din anul 1577 care atestă prezenţa Domnului Alexandru al-II-lea la Dobreni ne 
îndeamnă să credem că exista o casă boierescă însemnată la acea vreme în Dobreni, posibil conacul de 
pe marginea Cociocului. Afirmația unora că ar putea fi construit de marele vornic Drăghici, menţionat 
în documentul din 1531, nu ni se pare verosimilă, întrucât marele vornic era din Florești, unde s-a 
și îngropat el și familia sa, destul de aproape de Dobreni, iar documentele cancelariei domnești în 
perioada în care a fost vornic nu fac nicio referire la acest aspect. În ceea ce ne privește, credem, fară a 
avea documernte istorice clare, că frumosul conac de la Dobreni a fost costruit de Constantin Șerban 
înainte de a fi Domn, posibil pe locul altei case boierești. Aducerea ţiganilor spoitori din Imperiul 
Otoman ca robi a avut ca scop și confecţionarea cărămizilor din lut pentru construirea conacului și a 
bisericii satului. 

În sec. al XIX-lea, conacul de la Dobreni îl întâlnim în proprietatea familiei Ghica, devenind 
pentru perioade scurte reședință de vară. Ultimul membru al acestei familii care a folosit conacul in 
sezon a fost prinţesa Eliza Ghica, nepoata fostului domnitor al Țării Românești, Grigore Ghica!”. 

În decursul timpului, conacului i s-au dat si alte întrebuințări. Astfel de la conac boieresc, 
reședință voievodală și reședință de vară a fost cazarmă în perioada crizei politice de după abdicarea 
Domnitorului Alexandru loan Cuza, închisoare pentru prizonierii de război în 1917 şi depozit. În 
timpul războiului tabla de pe acoperiș a fost rechizitionatä si a fost învelit cu carton. În perioada 
interbelică s-a pus problema achiziţionării clădirii pentru a fi transformată în școlă, dar gradul avansat 
de degradare amplificat de distrugerile cauzate de prizonierii de război ,gázduiti”, precum și lipsa 
fondurilor pentru reparaţii nu au dus la nici ما‎ 

După Al doilea Război Mondial, în perioada comunistă autorităţile au permis demolarea și 
distrugerea conacului, mulţi săteni procurându-și cărămidă pentru construirea diferitelor clădiri 
gospodărești.Curtea conacului de 5 ha a fost parcelatá și împărţită unor cetăţeni ca loturi de casă, iar azi 
cartierul rezultat se numește „Printesa”. Din vechiul castel au mai rămas decât beciurile transformate în 


groapa de gunoi a localnicilor. 


137 Aurel Popescu, Nichita Adrian, Constantin Cosmin, Monografia Comunei Värästi, p 58. 
138 Aurel Popescu, Nichita Adrian, Constantin Cosmin, Monografia Comunei Várásti, p 58. 


După Revoluţia din 1989, o echipă de arheologi de la Muzeul din Giurgiu, condusă de domnul 
Vasile Barbu, s-a arătat interesată de ruinele vechiului conac. Au avut loc acţiuni de înlăturare a 
deșeurilor, s-au efectuat unele săpături, domnul Radu Ciuceanu vicepreședinte al Camerei Deputaţilor 
și membru al Comisie de Cultură s-a deplasat la faţa locului pentru a urmări personal lucrările, care 
la scurt timp s-au oprit brusc din motive necunoscute de noi. Din păcate și azi ruinele pivnitelor sunt 


„utilizate” pe post de groapă de gunoi de către localnici. 


IV.2. Gonacul prințului Dimitrie Ghica 


Un alt conac boieresc existent la Dobreni despre care 
avem cunoștință este conacul Prințului Dimitrie Ghica. 
Construit în deceniul șapte al sec. XIX, în partea de Nord a 
satului, cu o curte de 5 ha, era compus din 8 camere, o baie 
și două mansarde. În apropierea conacului erau construite 
mai multe anexe, dar și o casă în care locuia administratorul 
moșiei. În timpul Răscoalei populare din 1888, conacul a 
fost devastat, la fel și hambarele, iar casa administratorului 
Georgescu Vasilache a fost incendiată. 


În anul 1902, conacul a fost cumpărat de Filip 
Corlătescu, care a avut o bună relaţie cu sătenii. Aceștia 
au numit până azi strada pe care se află conacul, strada 
Corlătescu, autorităţile locale doar oficializând această 
denumire. După anul 1914, conacul a fost cumpărat de 
fraţii Bercowitz care l-au vândut apoi lui Gheorghe Mihail 


Codrescu în anul 1924, iar acesta în perioada crizei 
mondiale pentru a obţine prima de asigurare, a aranjat 
încendierea conacului fiind distrus astfel până la temelie!°. Înainte de incendiere au fost negocieri între 
boier și Școala Dobreni, boierul propunând vânzarea conacului pentru a fi trasformat în școală contra 


sumei de 100 000 lei, negocieri care nu s-a materializat“. 


139 Iancu Popescu, Studiu monografic, p. 54. 
1% Tancu Popescu, Studiu monografic, p. 70. 
141 Nichita Adrian, Monografia satului Dobreni, p. 14. 


IV.3. Gonacul Kalideru/ Kogalniceanu 


La iesirea din sat spre satul Cämpurelu, pe partea stängä se aflä o casä boiereascä intr-o stare 
avansatä de degradare si mascatä de pomi, tufisuri si un gard de uluci. In curtea acestei case se väd mai 
multe anexe, unele degradate, altele de-a dreptul cäzute. 

Conacul este identificat pe site-ul Ministerului Culturii privind lista monumentelor istorice din 
judeţul Giurgiu 2015, la nr. crt 382 cu codul de identificare Gr Ilm-B-14983 unde este numit conacul 
Mihail Kogălniceanu, ulterior Daniel Danielopol și datează de la anul 1900. 

Credem că atribuirea conacului marelui om politic, istoric, publicist și prim ministru este o inad- 
vertentä, căci nici un alt document nu arată vre-o legătură dintre satul Dobreni si Kogălniceanu. In 
satul Budeni, com. Comana, nu departe de Dobreni există un conac din sec. XIX pe care aceeași listă a 
monumentelor istorice îl atribuie tot lui Kogălniceanu. Este greu de crezut că marele om politic, originar 
din Moldova, ar fi achiziţionat două conace apropiate în Sudul capitalei. Conacul de la Dobreni este 
menţionat a fi construit la anul 1900, iar Mihail Kogălniceanu moare în anul 1891 la Paris. Este posibilă 
și confuzia între satul Dobreni, judeţul Giurgiu și comuna Dobreni, judeţul Neamţ, unde fiica lui Mihail 
Kogălniceanu, Lucia, căsătorită cu fiul politicianului și marelui om de stat Lascăr Catargiu, Leon Bogdan, 
au ctitorit o biserică cu hramul Adormirea Maicii Domnului nu departe de conacul lor’. 

După părerea noastră, credem că acest conac a fost construit de Mihail Kalinderu după ce în anul 
1911 a cumpărat de la Societatea Patria moșia din Dobreni pe care Maria Ghica o donase în anul 1904, 
conac pe care îl va lăsa moștenire fiicei Gabriela Danielopol. 

După al Doilea Război Mondial, conacul a fost naționalizat și a funcţionat ca sediul Cooperativei 
Agricole de Producţie. În vechea curte boierească s-au construit mai multe grajduri pentru creșterea 
animalelor și hambare pentru depozitarea celor necesare animalelor. După anul 1989 a funcţionat sediul 
Asociaţiei agricole, apoi o presă de ulei de floarea-soarelui, după care a intrat în proprietatea unor persoane 


fizice care l-au neglijat ajungând în prezent intr-un stadiu avansat de degradare. 


12 http://vrww.biserici.org/index.php?menu=BIN ] &code=7760&criteria=&quick=&radio=b&order=P. TOWN,C.NAME, 
P.NAME 

Pornind de la afirmaţia istoricului Constantin C. Giuräscu în lucrarea Istoria Românilor cum că 
voievodul Constantin Brâncoveanu ar fi construit o curte cu casă de cărămidă, cu privință!” la Dobreni pe 
moşia sa“, ca si în alte nouă locuri din fară, putem afirma că a mai existat un conac voievodal in sat. Alte 
documente sau alte indicii în afară de afirmaţia marelui istoric nu cunoaștem, dar dacă informatia este 
reală, credem că prinţul Dimitrie Ghica și-a construit conacul pe locul celui construit de Brâncoveanu. 


Aceasta va face obiectul cercetărilor noastre viitoare. 


143 Constantin C. Giurăscu, Istoria românilor, p. 84. 
144 Constantin C. Giurăscu, Istoria românilor, p. 84. 


IV.4. Monumentul eroilor - recunostinta vesnică 


În centrul satului, în partea 
stângă a intrării în curtea bisericii, se află 
Monumentul eroilor din satul Dobreni 
ridicat în anul 1932 în memoria și 
onoarea eroilor români căzuţi în Războiul 
de Independenţă și în Primul Război 
Mondial. Înalt de 5,5 m, monumentul 
reprezintă un ostaș ce ţine în mâini în 
poziţie oblică un drapel ce simbolizează 
victoria. Acest însemn comemorativ se 
compune din trei elemente distincte: 
partea de jos cu o înălțime de 1 m, în 
formă de trunchi de piramidă în trei 
trepte, ce constituie baza monumentului, 
apoi postamentul propriu-zis al statuii cu 
înălţimea de 2,5 m și statuia turnată din / Fă EROILOR sirC OPUN DOBRE 
bronz cu inatimea de 2 m. بان‎ gi IN; ا‎ N 

Postamentul este ornamentat cu / 
patru coloane spiralate din piatră ce susţin 
patru arcade încrustate cu decoratini 
florale, câte una pe fiacare parte. Între 
coloane și sub arcade se află patru plăci 
din bronz inscripţionate cu litere turnate 
tot din bronz. Pe placa din fata este scris 
motivul ridicării acestui monument: În 


amintirea eroilor căzuți în luptele pentru 


neatärnarea si intregirea neamului 1877-1878, 1916-1918-1919. Pänä nu demult, la baza pläcii ca simbol 
al päcii era asezatä o cununä, realizatä din bronz, formatä din douä arme fränte legate cu un buchet de 
flori. Pe placa dinspre Vest sunt menţionate numele celor 38 de eroi, 2 căzuţi în Războiul de Independenţă, 
iar 36 în Primul Război Mondial. Pe placa dinspre Sud sunt trecute numele donatorilor care au contribuit 
la ridicarea monumentului în frunte cu preotul Constantin Popescu. Absența vreunei instituţii din lista 
donatorilor și nominalizarea preotului în fruntea listei ne duce la concluzia că acest monument a fost 
ridicat numai pe cheltuiala locuitorilor satului Dobreni. Pe placa dinspre Est era scris: „Măriei Sale regelui 
Carol IL moştenitor al Tronului fiind Marele Voievod de Alba Iulia, Mihai”. Cu greu am putut descifra aceste 
cuvinte, căci în perioada comunistă au fost tăiate cu dalta pe motiv că erau trecute numele suveranilor 
români. Mai sunt menţionaţi apoi prefectul judeţului, lon Gheata, Ministrul Instrucțiunii Publice, C. 
Anghelescu, precum și membrii Obstei „Sabarul” în frunte cu învățătorul Iancu Popescu. 

Monumentul eroilor din Dobreni este un punct de reper în viaţa socială și culturală a comunităţii. 
Ziua Eroilor, comemorată în fiecare an de Înălţarea Domnului este una dintre cele doua mari sărbători 
din comunitate alături de Hramul bisericii Adormirea Maicii Domnului. Sărbătoarea este organizată de 
Biserică în parteneriat cu Școala, dar participă și autorităţile locale. După săvârșirea Sfintei Liturghii in fata 
monumentului se face o slujbă de pomenire a eroilor, urmată de un program de cântece și poezii al elevilor 
și apoi se depun flori și coroane de flori. 


V .Gomunitatea rromilor 


Istoria ţiganilor, sau a rromilor așa cum cer ei să fie numiţi îm ultimul timp este o împletire între 
legendă și realitate. Trăiesc de peste 600 de ani pe teritoriul românilor, iar originea lor și felul cum au 
ajuns aici nu sunt foarte clare. Mult timp s-a crezut că originea lor ar fi din Egipt, lucru reieșit și din 
denumirile date de unele popoare europene. Astfel, se crede că numele de “ţigani” își are originea în 
grecescul “atsiganos”, însemnând “de neatins” ori “care nu se ating de alţii”, ei fiind confundați initial cu 
membrii unei secte creștine din Asia Mică, ce aveau reputaţia de magicieni și de ghicitori și care practicau 
izolationismul, trăind separat de alte populaţii, iar printr-o rästunare de sens este atribuit țiganilor. Grecii 
i-au numit „atsigani” și „cativeli”, turcii le ziceau „arami” și „thingenes”, ungurii i-au numit ,czigany” 
și ,faraontseg”, italienii - „zingari”, germanii - „Zigeuner”, portughezii - „ciganos”, popoarele slave - 
„tigani”, francezii - „bohemiens”, englezii - „gipsy”, popoarele nordice - „tartares” și „saraceni”, belgienii 
si olandezii - „idolatres” și „heiden”, spanolii - „gitanos” și ,egipsyano”**. 

În ceea ce priveşte termenul de “rrom”, termen întâlnit recent în istoriografie , înseamnă în limba 
etniei rrome, limba romani, “bărbat” sau, într-un sens mai larg, “persoană ce aparţine grupului nostru”. 

Azi istoriografia susţine că originea ţiganilor este India , argumentul lingvistic fiind hotărâtor, iar 
timpul migraţiei poate fi coborât până în sec. VI-VII, căci principala ţintă a lor a fost Imperiul Bizantin'*. Al. 
Gonta consideră că țiganii au sosit în Câmpia Română odata cu pecenegii și cumanii, prin secolele al XI-lea 
- al XII-lea, iar N. Iorga a emis ipoteza că țigani au sosit în spațiul românesc odată cu tătarii". 

Deși suntem convinși că prezenţa lor este mai veche, ţiganii sunt atestafi documentar în anul 1335, într-un 
act de danie aparţinând cancelariei lui Dan I, Voievodul Țării Românești, din anul 1385, în care sunt menţionate 
40 de sălașe de ţigani ce sunt dăruite Mănăstirii Tismana, din vechile posesiuni ale Mănăstirii Vodița. 

Atestarea documentară a ţiganilor pe teritoriul satului Dobreni datează din mai 16411”, când 


Voievodul Matei Basarab dăruiește Mănăstirii Căscioarele pe rumânii Coman și fratele său Dragomir din 


145 Daniel Dieaconu, De la călăi la lăutari - Istoria Țiganilor din Ţările Române in www.Historia.ro. 

146 Adrian Majuru, Periferie si pitoresc, „Magazin istoric”, Mai-iunie 1996, p. 82. 

147 Al. Gonta, Satul în Moldova medievală - Instituţiile, Ed. Ştiinţifică si Enciclopedică, Bucuresti, 1986, p. 303. 

1% N. Iorga, Istoria românilor, Ed. Enciclopedică, Bucuresti, 1993, p. 110. 

1% Arh.Nationale Istorice Centrale. Fond Mânăstirea Cáscioarele 1/2, Zapis de dăruire de rumâni, 1 Mai 1641, Târgovişte. 


Dobreni, iar aceștia au încercat să dea în schimbul lor un „sälas de ţigani”, „si au facut si zapis, dar figani 
nu au dat, ci au dat 22 de galbeni.” 

În prezent mai bine de jumătate din populaţia satului este de etnie rromă. Asezati în trei zone ale 
satului, rromii se impart în ţigani vătrani în zona cimitirului şi pe vale şi spoitori în partea de Est a satului, spre 
localitatea Vărăști. Vătranii credem că s-au stabilit la Dobreni înainte de atestarea documentară a satului din 
1531, probabil prin sec XIII-XIV, iar spoitorii potrivit unei însemnări a Preotului Păduroiu Vasile, găsită în 
arhiva bisericii au fost aduși din Imperiul Otoman în timpul Domnului Matei Basarab, probabil de Constantin 
Șerban și în timpul Domnului fanariot Constantin Racoviţă (1753-1756), care se ocupau cu spoitul vaselor, 
potcovitul cailor și facerea de cărămizi. La venirea în Dobreni spoitorii erau de religie musulmană, conducătorul 
lor era Bulibasa, investit de Hogea care venea o dată pe an din Imperiul Otoman pentru a săvârși toate cele 
necesare serviciului religios. Denumirea de spoitori nu reprzintă o entitate diferită, ci vine de la principala 
îndeletnicire pe care o aveau până nu demult, aceea de a spoii vase gospodărești, in special pe cele de aramă", 
așa cum alţii sunt numiţi rudari, cocălari, fierari, geambași. Spre deosebire de vătrani, care au pierdut limba 
și datina strămoșească, spoitorii încă păstrează tradiţia, obiceiurile, portul și vorbesc un dialect al limbii 
rromani, dialect bine influențat de limba turcă ceea ce face anevoiosä înţelegerea cu alti rromi. 

Cel mai important moment pentru comunitatea spoitorilor a fost creștinarea acestora în anul 1895". 
Taina Sfântului Botez a fost săvârșită de Mitropolitul Primat Ghenadie Petrescu și de Episcopul Argeșului 
Gherasim "Timuș, iar 125 familii ce numărau peste 300 suflete au fost crestinate în apa Cociocului. Pentru 
aceasta a fost amenajat peste pârâul ce unea Cociocul cu Sabarul un podet împodobit cu flori și două 
porticuri sub formă de arcadă, decorate cu stuf și flori. 

Spoitorii, îmbrăcaţi cu cămăși albe lungi, erau conduși pe podet până în mijlocul apei, erau botezați, 
după care erau preluaţi la celălalt capăt de o familie de români care le deveneau astfel nași. Cei botezați au 
primit nume creștine de tradiţie: Ion, Gheorghe, Vasile, Marin, loana, Maria etc, iar cele vechi islamice 
le-au păstrat ca nume de familie pe care le întâlnim și azi: Cociu, Memet, Muti, Asan, Sali, Ali, Bairam, 


Ramadan, Adar’. Importantul eveniment s-a încheiat cu un ospăț la care a participat întrega comunitate de 


150 Când eram copil, înainte de Revoluţia din 1989, erau spoitori care mergeu pe ulițele satului, strigând din poartă în poartă „spoi 
căldări”. 

151 Pr. Vasile Păduroiu, Însemnări în arhiva parohială. 

152 Nichita Adrian, Monografia satului Dobreni, p. 23. 


la mic la mare. Pornind de la insemnarea de pe la anul 1900 a pr. Marin Dumitrescu venit in vizitä la Dobreni 
aflăm că: „în biserică se află actul botezatilor si cununatilor spoitori care s-au creștinat de fostul Mitropolit 
Ghenadie Petrescu”. Credem că tot atunci a fost săvârșită și Taina Cununiei unora dintre spoitori. 

Legiuirea pentru emanciparea tuturor țiganilor din Principatul Țării Româneşti din anul 1856 din timpul 
lui Barbu Știrbei a avut mare însemnătate și pentru cei din Dobreni, căci robia ţiganilor particulari a fost 
desfiinţată, proprietarii urmând să fie despagubiti cu câte 10 galbeni pentru fiecare ţigan din Casa Fondului 
de despăgubire. Tiganii devin cetăţeni liberi, egali în drepturi, dar si în îndatoriri cu ceilalți cetăţeni ai Ţării 
Românești, pot participa si chiar o fac la marile evenimente ale naţiunii române. În timpul răscoalei de la 
1888 un spoitor a mers în satul Cämpurelu trimis de cei răsculați din Dobreni cu misiunea de a îndemna la 
răscoală. În Primul Război Mondial au fost înrolați mai multi spoitori si vätrasi, patru dintre ei pierind pe 
câmpul de luptă: Gheorghe Micică, Pascale Asan, Dumitru Asan spoitori si Nicolae Coman vátras!”*. 

În al Doilea Război Mondial au fost înrolați șase țigani vätrasi si spoitori, doi dintre ei pierind pe câmpul de 
luptă, iar sub dictatura antonesciană în urma deciziei deportării rromilor zece familii au fost duse în Transnistria. 
Unii dintre ei au murit de foame si de frig, cum este cazul familiei Rupa, alţii au fost eliberaţi de Armata Rosie si 
trimiși acasă, dar unii dintre ei au fost prinși între schimburile de focuri dintre cele doua tabere’®. 

În perioada comunistă o parte dintre spoitori și-au păstrat vechea îndeletnicire, aceea de spoit vase, 
alții s-au înscris în Cooperativa Agricola de Producţie, iar o parte din bărbaţi și-au luat servicii in Bucuresti: 
șoferi, maiștri, paznici etc. O altă îndeletnicire pentru câștigarea celor necesare traiului era achiziţionarea 
de sticle și borcane murdare de la cetăţeni, spălarea și apoi vinderea lor. 

După Revoluţia din 1989, mulţi spoitori sau reorientat spre lumea afacerilor în mod special spre 
comerţ. Unii au deschis magazine alimentare, alţii fac comerţ ambulatoriu prin satele și târgurile învecinate 
cu haine și bijuterii, iar alții au centre de colectare de metale feroase și neferoase atât în localitate cât și în alte 
localităţi din ţară. În ultimii ani multe dintre familii (peste 40 numai în 2016), au plecat în ţările dezvoltate 


ale Uniunii Europene, Spania, Anglia, Germania, pentru a munci și a supravieţui. 


153 Pr, Marin Dumitrescu, Iszoricul a 40 de biserici din România, vol. III و‎ p. 54. 
154 Mihalache Micu Vasile, Studiu monografic, p. 60. 
155 Nichita Adrian, Monografia satului Dobreni, p. 24 

Incheiere 


As la finalul cercetärii noastre, nu putem sa nu remarcäm cel puti douä aspecte importante, 
atât pentru lucrarea de fata, cât si pentru orice studiu cu referire la istoria locală: înainte de 
toate, subiectul nu poate fi epuizat, pentru că dincolo de izvoarele scrise sau de mărturiile localnicilor, 
pot fi găsit permanent noi și noi elemente care să pună în evidență mai bine istoria comunității; apoi, 
un asemenea demers nu are pretenţia de a fi normativ, pentru simplul fapt că în astfel de zone în care 
istoria este încă trăită nu putem face nici afirmații definitive, nici analize exhaustive. 

Dincolo de rigorile științifice, o astfel de carte se scrie cu emoție, cu bucurie si mai ales cu 
responsabilitate, pentru că cel ce așterne aceste rânduri este el însuși fiu al satului și parte al istoriei vii 
despre care aminteam mai sus. De aceea, fiecare informaţie, fiecare dată, fiecare mărturie arheologice a 
fost cercetată, analizată și redată cu conștiința că ea face parte dintr-un ansamblu complex ce reprezintă 
portretul detaliat al zonei. 

Aceste rânduri nu sunt dedicate totuși concluziilor, pentru că este foarte greu, dacă nu imposibil 
să le formulezi, câtă vreme viața satului își continuă curgerea, în deplină legătură cu istoria ei. Câtă 
vreme există încă vie conștiința trecutului, nu se pot formula aprecieri finale. Câtă vreme, istoria locurilor 
marchează actualitatea, câtă vreme dobrenarii vor fi conștienți de originile și de rostul loc, câtă vreme 
obiceiurile locului vor fi respectate, concluziile nu-și au locul. Istoria în actualitate nu și-a spus încă 
ultimul cuvânt. Un astfel de fenomen nu este unul izolat, ci unul universal, iar datoria cercetătorului 
este aceea de a reda evenimentele nu doar în ordinea cronologică a petrecerii lor, ci și din perspectiva 
mult mai largă a efectelor pe care le-au produs, pe termen lung, în cadrul comunității. 

Tocmai de aceea, munca nu a fost simplă, iar vechimea satului ne-a purtat pașii prin colbul 
arhivelor și al documentelor de multă vreme uitate. Perioada fondatoare, dominată de imaginea 
domnitorului Constantin Șerban și a familiei sale, răscoalele țărănești, evenimentele inedite precum 
botezul comunităţii de spoitori, personalităţile care și-au legat numele de aceste meleaguri au reprezentat, 


fără îndoială, jaloanele unei cercetări care încearcă, prin intermediul acestui volum, să încheie o primă 


etapä. In timpul redactärii, un ajutor real am primit din partea localnicilor, mai ales a celor in värstä, de 
la care am putut afla amänunte altminteri necunoscute din istoria localitätii. 

De asemenea, un sprijin deosebit l-am primit din partea Preasfintitului Părinte Ambrozie - 
Episcopul Giurgiului, cel care m-a îndemnat și m-a susținut să scriu această carte și care mi-a oferit 
și cea dintâi lectură a textului. 

Un rol special l-a avut familia care nu a precupetit nici un efort în a mă susține pe tot parcursul 
redactării. Tatălui meu, Preotul Dima Tănase îi sunt profund recunoscător pentru că a știut să păstreze 
și să transmită șirul de evenimente ale unei localități cu o istorie atât de bogată și, mai ales, mi-a 
insuflat dragostea pentru aceste locuri și pentru oamenii de aici. 

Fără îndoială, multe ar mai fi de spus, însă mă voi opri asupra unui singur lucru: alcătuirea unei 
monografii a satului natal nu se rezumă la publicarea unui volum care să pună împreună istoria locului 
în texte și imagini, ci mult mai mult decât atât. Este mai ales o invitație mereu deschisă pentru toți cei 
ce cred că locurile natale trebuie nu doar cunoscute, ci și promovate, pentru toți cei ce cred că istoria 
locală este parte integrantă a istoriei unui neam, tot mai puţin cunoscută și tot mai mult răstălmăcită 


într-un veac indiferent la rolul formator al trecutului. 

